text:
ALBERTO NEGRIN
Naschet in Casablanca in su 1940 dae babbu e mamma de orìgine ebràica chi aiant lassadu s’Itàlia cando bi fiat su fascismu. Acabada sa gherra, pustis sa maturidade clàssica, faghet sos istùdios de filosofia in S’Universidade de Milano. Amantiosu de fotografia, collàborat in custa manera pro paritzas publicatzione (intre de custas Storia Illustrata, Panorama, L’Espresso, L’Europeo). In su 1962 intrat in su Piccolo Teatro, comente assistente a sa regia de Giorgio Strehler, Orazio Costa e Virginio Puecher. Dae su 1965 a oe, at firmadu paritzas regias de su Piccolo e, in su 1969, semper pro su Piccolo, faghet su film-inchesta Operai. Dae su 1968 si dèdicat fintzas a su cìnema e a sa TV, faghende inchestas, iscenegiados e fiction leadas dae sas òperas literàrias o de genia biogràfica. Tra sos primos traballos suos at s’iscenegiadu pro pitzocos Il gatto con gli stivali (1969), Racket, un’inchesta de su 1972 subra sa buscada de manobràntzia clandestina dae banda de sa màfia, Il picciotto (1973), La promessa, dae su testu omònimu de Friedrich Dürrenmatt. In su 1985 faghet sa sèrie Io e il Duce, e in su 1987 Il segreto del Sahara, ispiradu a sos romanzos de Emilio Salgari. In su 1990 girat una co-produtzione ìtalu-statunitense: L’Achille Lauro – Viaggio nel terrore cun Burt Lancaster. In sos annos noranta e duamìgia sighit cun sos traballos intensos pro sa televisione intre de custos ammentamus Una questione privata (1991), Perlasca – Un eroe italiano (2001), Il cuore nel pozzo (2005), Gino Bartali – L’intramontabile (2006), L’ultimo dei Corleonesi (2007), Pane e libertà (2009) subra su sindacalista Giuseppe Di Vittorio, e Rita Levi Montalcini (2020). In prus est de importu fintzas sa produtzione sua documentarìstica chi tocant sos temas sotziales crispos de sa marginalidade, de su terrorismu, de su mercadu sessuale, de sa presone e àteros: Commando ultrà curva sud (1977), Colonna BR Walter Alasia (1978), Franceschini e le BR (1988), Amore dietro le sbarre (1990), Barboni (1992), Racket usura tangenti (1992), Cicciolina – Moana – Ramba (1992), Renato Curcio (1993), Processo Priebke (1996), Mercanti di donne (1999), Casting (2003).
SIMONETTA COLUMBU
Simonetta Columbu naschet in su mese de austu 1993 in Casteddu. Creschet in s’ambiente de s’arte e de sa cultura. Babbu suo est su regista sardu Giovanni Columbu, su mannoi Michele fiat istadu deputadu europeu e italianu e autore de paritzos libros, sa mannai Simonetta Giacobbe fiat iscritora e tzia sua Maria Giacobbe est una de sas iscritoras sarda de gabbale. In Casteddu nch’abarrat fintzas a sos 18 annos. Leat sa maturidade clàssica e deretu in edade majore si nche andat in Inghilterra ue perfetzionat s’inglesu suo. Pustis tràmudat a Roma ue istùdiat recitatzione pro 4 annos in su Duse International. A pustis de s’iscola cumentzat a traballare. Su primu traballu mannu est Surbiles, docu-film giradu dae su babbu in ue est protagonista, chi lu presentant in su festival de Locarno. Sighit posca su ruolu de co-protagonista in su film Io sono Tempesta de Daniele Luchetti, recitende paris cun Elio Germano e Marco Giallini. Leat parte a pustis a sa fiction bonassortada Fiction Che Dio Ci Aiuti 5 e 6 in su ruolu de co-protagonista a costados de Elena Sofia Ricci. Essit, acabende su 2021, un’àteru film in ue tenet una parte, chi s’intìtulat Mollo tutto e apro un chiringuito, cummèdia prodota e distribuida dae Medusa Film.
LARA FREMDER
Lara Fremder est nàschida in Milano ue istat e traballat. Collàborat cun su Studio Azzurro, realidade internatzionale de chirca artìstica chi nche iscriet tra sos àteros sos sugetos e sas iscenegiaduras de sos film L’Osservatorio Nucleare del signor Nanof, Il Mnemonista, sas drammaturgias de sas òperas vìdeo Camera Astratta, Kepler’s Traum, Acqua, Fuoco e Terra, omàgiu a Tarkovskij, e sos testos de s’òpera museale Testimoni dei Testimoni. At iscritu sos sugetos e sas iscenegiaduras de film presentados in cuncursu in Locarno, Cannes, Venètzia. Intre custos, diretos dae Marco Bechis Alambrado, Garage Olimpo, Hijos, Birdwatchers – la terra degli uomini rossi. Intre de sos àteros film iscritos, Visos de Giovanni Columbu, Iqbal, film animatzione diretu dae Michel Fuzzellier e Babak Pajami binchidore de paritzos festival internatzionales, sos documentàrios Nacion Mapuche de Fausta Quattrini, documentàriu mègius in su de 25 Torino Film Festival, Il viaggio di Laura de Matteo Born, Monsieur Pigeon de Antonio Prata, Chi mi ha incontrato non mi ha visto de Bruno Bigoni. At iscritu e diretu che regista Blue Sofa, binchidore de su Grand Prix in su Festival International du Court Mètrage de Clermont Ferrand e su curtzumetràgiu Santa Fe. In produtzione b’at su film de animatzione Un Viaggio a Teulada de Nicola Contini, Gerusalemme città invisibile de Lara Fremder, Rocco – Boxing with my father de Teresa Ierapoli.
SAMUEL JULIEN
A pustis de una carriera comente insinnante bilìngue in sas classes francu-brètones, Samuel Julien (nàschidu in su 1974) est divènnidu su diretore de s’assòtziu Dizale, cun sa sea in Quimper. Custa istrutura, chi at afestadu dae pagu tempus sos binti annos suos de vida, est unu intre de sos atores de su setore audiovisivu in limba brètone prus de importu, ispecializadu in dopiàgiu e sutatitulatzione. In prus Dizale leat parte a paritzas produtziones e co-produtziones de òperas audiovisivas e radiofònicas e fintzas a sa produtzione de audioguìdas pro museos e istitutziones pùblicas. Totu sas òperas prodotas sunt pro su prus trasmìtidas in canales televisivos diferentes in Bretagna. Dizale assegurat fintzas una distributzione a sas produtziones suas, siat pro mèdiu de projetziones cinematogràficas e prus de reghente peri sa fundatzione de BreizhVOD, una casta de “Netflix” in limba brètone. Dizale leat parte in manera ativa a s’isvilupu de su setore audiovisivu in limba galo, s’àtera limba de sa Bretagna, e at isvilupadu una relata forte cun istruturas sorrestas in limba corsa e ocitana, prus a notu pro su chi pertocat su dopiàgiu e sa radiodifusione. A disora, Samuel iscriet artìculos in limba brètone pro sa revista Bremañ e fùrriat òperas cuntemporàneas dae sa limba islovena a su frantzesu.
MIRIAM MAUTI
Miriam Mauti, nàschida a Roma, dae prus de 30 annos est una boghe reconnota de sa radiofonia de sa Capitale, ue at cumentzadu che cronista in Radio Città Futura, emitente istòrica. Dae s’acabu de sos annos ’80, su primu atòbiu cun sa Rai, pro sa cale at ghiadu pro 25 annos su cuotidianu de cìnema de RadioTre Hollywood Party. At contadu su cìnema che inviada a sos Festival cinematogràficos internatzionales prus de importu, dae Venètzia a Cannes, dae Toronto a Marrakesh, cun intervistas e reportage. In su 2016, pro su Festival Moviemov, at presentadu unos cantos tìtulos de su cìnema italianu a su pùblicu de sa Cineteca de Manila, in sas Filipinas. Dae su 2017 a su 2019, s’est acarada cun sa TV, contende sas boghes e sos personàgios de sa cultura de s’ìsula – pro sa TGR Sardegna – torrende posca a sa Radio, passione sua manna paris cun sos biàgios. Oe est cabuservìtziu de sa redatzione Ispetàculos e Cultura de su Giornale Radio Rai.
NADIA TREVISAN
Nadia Trevisan est presidente e co-fundadora cun Alberto Fasulo de Nefertiti Film. S’at fatu un’esperièntzia manna in sa co-produtzione internatzionale e isvilupadu una retza de relatas cun sas istitutziones regionales, natzionales e subranatzionales de su setore audiovisivu ma fintzas cun produtores, distribudores e sales agent chi arribant dae totu Europa. At prodotu Piccolo Corpo di Laura Samani, in cuncursu in sa Semaine de la Critique Cannes 2021, Brotherhood, documentàriu de Francesco Montagner, binchidore de su Pardo d’Oro Cineasti de su Presente in su de 74° Locarno Film Festival 2021, Menocchio (71° Locarno Film Festival – Cuncursu Internatzionale), Genitori (68° Locarno FF- Foras Cuncursu), TIR (Marc’Aurelio d’Oro a sa de VIII editziones de su Festival Internatzionale de su Cìnema de Roma) totus de su regista Alberto Fasulo; History of Love (53°Karlovy Vary International Film Festival) de sa regista islovena Sonja Prosenc, film seberadu pro rapresentare s’Islovenia in sos Prèmios Oscar 2020. Como chi est como, Nadia est isvilupende La Corda su film nou de Alberto Fasulo e La Lingua Salvata, documentàriu, cun sa regia de Francesca Pirani. At leadu parte a Producers Network – Le Marché du Film Cannes, faghet parte de EAVE – European Audiovisual Entrepreneurs, de EFA – European Film Academy e de EWA ‐ European Women’s Audiovisual Network. A Nadia l’ant seberada pro leare parte a Cannes 2019 che rapresentante pro s’Itàlia in Producers on the Move.
MIRJAM VELLINGA
Mirjam Vellinga (1972), at istudiadu limba e literadura frisone in s’Universidade de Groningen (RuG). Traballat anco Afûk dae su 1998 e est sa ghia de marketing e manager de sa parte promotzione linguìstica anco Afûk. In su 2007 at inghitzadu e isvilupadu sa campagna Praat mar Frysk, chi punnat a sa promotzione linguìstica globale pro sa limba frisone chi at tentu reconnoschimentos internatzionales mescamente pro sas campagnas fortes in sos social media. Est project leader de progetos chi pertocant su frisone in s’assistèntzia sanitària, su frisone in s’economia aziendale e su team chi frunit consulèntzia a sos servìtzios pùblicos de Fryslân in matèria de polìtica linguìstica. Est istada project manager pro Lân fan Taal, su programma linguìsticu pro EcoC Leeuwarden-Fryslân 2018. Tenet una retze intenatzionale ampra in su mundu de sa cultura, de sos media e de s’istrutzione chi girant a fùrriu desas limbas co-ufitziales, chi sunt isparessende, indìgenas, regionales e minoritàrias. Est membru de su comitadu diretivu de ELEN (European Language Equality Network) e faghet parte de su NPLD (Network to promote Linguïstic Diversity).


c: text/html

text:
Su Sardu limba de minoria
Su sardu est una limba neo-latina, ca benit dae su latinu, comente su catalanu, su corsu, su frantzesu, su friulanu, s'ispagnolu, s'italianu, su ladinu, su portoghesu, su rumenu. Est faeddadu dae prus de unu milione de pessones in Sardigna e duncas est sa minoria linguìstica prus manna de totu Itàlia.
Sa limba sarda est amparada siat dae s'Istadu (Lege 482/99) siat dae sa Regione Sardigna (Lege 26/97) chi dant a su sardu sa matessi dignidade de s'italianu.
S'iscopu de sos istados in ue si faeddat una limba de minoria est cussu de arribare a su bilinguismu, est a nàrrere chi ambas limbas, sardu e italianu in su casu nostru, siant reconnotas a manera ufitziale dae s'istadu, ambas duas benint impreadas pro faeddare de cale si siat argumentu sena chi una potzat èssere cunsiderada prus importante de s'àtera. Arribare a su bilinguismu diat chèrrere nàrrere a tènnere resurtados mannos pro nois sardos:
s'impreu fitianu de ambas limbas dae parte de totus;
- su reconnoschimentu ufitziale de su sardu dae parte de s'Istadu Italianu;
- sa presèntzia de su sardu in cartellos, in sa toponomàstica e in cale si siat ratza de avisu;
- su bilinguismu in iscola;
- una cussèntzia noa chi nos permitat de bìdere su sardu comente limba e non prus comente dialetu de sa gente pagu istudiada.
Pro nd'ischire de prus, aberi s'allegadu
Documenti allegati
Strumenti di utilità
Attenzione! Per la consultazione della modulistica, degli allegati e dei documenti firmati digitalmente, è necessario avere installati, sul proprio computer, gli appositi programmi o Readers. Per scaricarli gratuitamente è possibile portarsi alla pagina Programmi utili del portale e seguire le istruzioni.

robotstxt: allowed

filter: keep


text:
Su progetu Ndi chistionaus impari nascit cun s’iscopu de diventai unu logu de scàmbiu intre espertus e amantis de sa língua sarda. Una rubrica nàscia po no fai cabai ‘atentzioni asuba de sa língua sarda, unu spatziu innoi fueddai, atressu de una fibera de intervistas chi bessint in is fene de cida, apitzus de is políticas linguìsticas e asuba de s’importu mannu de s’imparu de su sardu. S’atopu de IlMinuto notizie Mediterranee bolit essi una mesa de chistionu po avalorai s’impitu de su sardu.
Notizie collegate al progetto


text:
(Per leggere l’articolo in italiano cliccare sulla bandierina in alto e selezionare quella tricolore)
S’infadu de sa Cantzelliera Merkel pro sas acusas chi l’at ghetadu a pare su Presidente Trump in s’ìnteri de su G7 fatu in Taormina, chi sa Germània faghet dannu a sos Istados Unidos mantenende unu subraprus artu meda de sa bilàntzia èstera currente, est su perlongamentu de una dibata chi, comente ant ammentadu dae pagu Giorgio La Malfa e Lord Skidelsky, sighit sena profetu dae sas negotziatziones intre Keynes e White prima de s’Acordu de Bretton Woods de su 1944.
Imbetzes de s’artuddare, sa risposta chi sa sennora Merkel depiat dare a sennor Trump est chi sas responsabilidades de sos acontzos depent èssere simmètricas, est a nàrrere a càrrigu de sos Istados Unidos puru, chi mantenent dae deghènnios unu disavantzu malu a bajulare de sa bilàntza èstera, frutu de sa volontade de mantènnere su dòllaru in su tzentru de su sistema de sos cuncàmbios mundiales; custa positzione oramai est divènnida anacronìstica pro sa capatzidade de produire dinare de sas multinatzionales bancàrias chi multiplicant sa base monetària internatzionale introduida dae sos deficit de sa bilàntzia valutària americana e s’ispartzinamentu de àteras monedas natzionales (yen, èuro e yuan-renmimbi) pro denominare sos cuncàmbios globales e mantènnere lìcuidas sas riservas ufitziales e cussas privadas.
Ma dadu chi sa Germània at sas responsabilidades suas, sa trona sua non diat èssere legitimada a fàghere prèigas, essende·si alleada cun sos Istados Unidos pro impedire chi sos Deretos Ispetziales de Prelievu, fatos in Rio de Janeiro in su 1967, esserent divènnidos sa moneda internatzionale noa de referèntzia, boghende·nche dae su sistema s’impreu duale (internu e esternu) de su dòllaru.
A rispòndere a sa positzione de Trump bi depiant pensare sos paisos europeos, s’Itàlia sa prima, chi cun Carli e Ossola aiat àpidu unu ruolu de importu dende a su mundu unu sistema monetàriu internatzionale prus ecuànime e funtzionale.
Non si podet ischire si su mudore de sos paisos chi aiant tìtulu de si chesciare est neghe de guvardia o ignoràntzia de sos guvernantes issoro, semper e cando su problema est galu a isòrvere, in s’isetu chi calicunu fatzat unu passu a in antis pro pedire simmetrias de cumportamentu pro acontzare sos ischilìbrios de sas bilàntzias èsteras, a cumintzare dae su coro de s’Europa.
Su problema chi depet pònnere de veras in pistighìngiu sos europeos e su mundu intreu no est però a detzìdere si siat sa Germània o sos Istados Unidos o sos paisos chi s’agatant in sa matessi positzione issoro (Tzina, Taiwan, Singapore, Giapone, Isvìtzera, Olanda e Sud Corea in surplus/Rennu Unidu, paisos Sudamericanos, Frantza, Egitu e Turchia in deficit) a minimare sos ischilìbrios rispetivos pro reflatzionare s’economia globale, ma cussu pesadu che segunda reatzione dae sa Merkel matessi: sos Istados Unidos non sunt prus fidados, s’Europa bi depet pensare a sa sola e duncas si depet dare una polìtica de difesa pròpia.
Pro la segare in curtzu, sa Germània pensat de si dèpere torrare a armare, mancari pro mèdiu de s’Unione Europea, ca giai l’ischit de pòdere contare subra de s’influèntzia determinante chi issa at in Bruxelles e subra de su fatu chi petzi issa at sas resursas netzessàrias pro finantziare una fortza armada europea.
Una borta ammaniada, s’at a bìdere chie cumandat. Persones de cabale podent testimoniare chi dae deretu apo inditadu in custa faina su problema beru chi naschiat cun sa nòmina de Trump a Presidente de sos Istados Unidos. Custu arriscu est meda prus grae de cussu chi s’orientamentu protetzionìsticu/deflatzionìsticu americanu podiat determinare e chi in medas timiant.
Naro custu pensende non petzi a sas cunsighèntzias negativas chi custu riarmu podet àere subra de s’Unione Europea, ma finas, fortzis mescamente, subra de sa Germània matessi, pro sas tentatziones chi diat pòdere àere agatende·si in manos sa possibilidade de manovrare una fortza armada.
Oe issa podet contare subra de sa force de frappe frantzesa, a fundamentu de cuss’asse chi Macron, presidente in pessu eletu, at naradu de èssere s’ischinale de s’Unione Europea, e chi no arrimat tzertu subra de interessos econòmicos comunes franco-tedescos, fotzis prus pagu importantes de cussos chi sa Frantza mantenet cun s’Itàlia.
Custos perìgulos sunt reales, bastat a si torrare a lèghere su traballu de Heinrich Heine subra de s’istòria de sa religione e de sa filosofia, imprentadu in su 1835, chi ispigrat a sos frantzesos chie sunt sos tedescos e apo detzisu de torrare a imprentare paris a sa Costitutzione pro sa paghe perpètua de Kant pro una initziativa abbista de s’Editore Rubbettino.
Tocat de dare cara, duncas, a sas detzisiones in matèria, chi si diant pòdere cuare in palas de sa “nèbida” de s’acordu subra de su clima e cussas de sa promissa de produire pseudo-eurobonds.
Ispero chi sos guvernantes apant s’abbistesa de valutare sos arriscos de sa rechesta de sa Merkel e sos amigos americanos bi los ispigrent a Trump. Non torremus a minispretziare sas valutatziones isballiadas de su passadu.


text:
Salvatore Pisana - Cava d'Ispica
Salvatore Pisana - Cava d'Ispica - Olio su tela - cm. ...
Salvatore Pisana - Veduta di Buccheri
Salvatore Pisana Veduta di Buccheri Olio su tela cm. 60 ...
Salvatore Pisana - Veduta di Buccheri da Via Galliano
Salvatore Pisana Veduta di Buccheri da Via Galliano Olio ...
Salvatore Pisana - Borgo di Marzamemi
Salvatore Pisana Borgo di Marzamemi Olio su Tela cm. 40 ...
Salvatore Pisana - Bosco di Santa Maria
Salvatore Pisana Bosco di Santa Maria Olio su Tela cm. ...
Salvatore Pisana - Setter su Beccaccia
Salvatore Pisana Setter su Beccaccia Olio su Tela cm. ...
Salvatore Pisana - Raccoglitore di olive
Salvatore Pisana Raccoglitore di olive Olio su Tela cm. ...
Salvatore Pisana - Lilium
Salvatore Pisana Lilium Olio su Cartone Telato
Salvatore Pisana - Fiori
Salvatore Pisana Fiori Olio su Cartone Telato
Salvatore Pisana - Rose
Salvatore Pisana Rose Olio su Cartone Telato
Salvatore Pisana - Calle
Salvatore Pisana Calle Olio su Cartone Telato
Salvatore Pisana - Ruderi del Castello di Buccheri
Salvatore Pisana Ruderi del Castello Di Buccheri Olio su ...
Salvatore Pisana - Paesaggio con Papaveri
Salvatore Pisana Paesaggio con Papaveri olio su tela ...
Salvatore Pisana - Marzamemi 2
Salvatore Pisana Marzamemi 2 Olio su tela cm. 50 x 40


text:
†…† MCCCCXL.
1 Preidi Nicola Honida est venidu ad patu et ad convenientia cun preidi Antoni Corsu, rectore de Terchido, de li ofitiare sa dicta villa ad rexione de liras X per annu et isu pede dessu altare, revocande sa die de sanctu Matheu et isas paschas, sapadu sanctu, de causas et de †…† sas quales liras X ilas det dare in tratos in tratos.
2 Sas quales dies prenominadas dent partire lados a pare et isas †…† det fagher su dictu rectore de Terchido et pro maiore  cia s’ynde faghet custu memoriali scriptu in su re  desa corte de Sorra et nominande su dictu terminu dae sa die de omnia sanctu†…†


text:
Corpus Iuris Civilis
Corpus Iuris Civilis (CIC sive CICiv, ut distinctius a Corpore Iuris Canonici distinguatur ) est compilatio Iuris Romani, quae annis 528-534 iussu imperatoris Iustiniani I facta primum anno 529 edita est, cuius secunda editio autem die 30 Decembris 533 promulgata ius ratum esse coepit.
Nomen[recensere | fontem recensere]
Nomen Corpus Iuris Civilis non est Iustiniani temporis, sed ex opere Corpus Iuris Civilis anno 1583 a Dionysio Gothofredo (1549-1622) edito, quae est versio humanistica textuum Iustiniani.
Partes Corporis Iuris Civilis[recensere | fontem recensere]
- Institutiones, liber de arte iuridica summa auctoritate instructus, quod ab ipso imperatore una cum Codice et Pandectis (Digestis) editus est, ut introductionem praeberet. Hae Institutiones in Gaii Institutionibus innituntur.
- Pandectae sive Digesta, 533/534, compilatio iuris validi.
- Codex Iustinianus, compilatio edictorum Caesarum a saeculo secundo.
- Novellae, post 534. Leges imperiales post annum 534 promulgatae (plerumque lingua Graeca scriptae).
Nexus interni
Nexus externus[recensere | fontem recensere]
- Corpus Iuris Civilis (Ioannes Gaudemet)
- Corpus Iuris Civilis
- Corpus Iuris Civilis 1889 (Stanford, facsimile editionis anni 1889, Berolini: Apud Weidmannos)


text:
Mi seu fatu indipendentista a mannu, a pustis de is 30 annus.
Sa primu borta chi apo intèndidu fueddai de s’indipendèntzia de sa Sardigna est stètiu in Roma, de disterradu, in is primus annus de su 2000. Unus cantu piciocus, disterraus issus puru, iant criau unu “Tzentru de Atividade” (ainci ddus tzerriànt) de su movimentu, nàsciu pagu tempus a insaras, iRS, indipendèntzia Repùbrica de Sardigna e m’iant cumbidau a andai a ascurtai su chi narànt.
Fiant is tempus de POL, Politica Online, unu jassu internet chi giadiat spàtziu a parìcius forum de partidus e movimentus polìticus e fintzas de atrus argumentus, literadura, stòria, archeologia e ainci narendi, e in mesu ddu·i fiat fintzas su de iRS.
Passu passu mi seu aproilau a custu mundu nou e gràtzias a su fatu de frecuentai is atòbius de su Tzentru de Atividade e de ligi is arrexonamentus de POL, a bellu a bellu mi seu acatau ca medas de is pentzamentus e sentidus mius ddus aciapau in su chi naràt iRS e mi seu postu in caminu.
In su 2007 seu torrau in Sardigna e apu sighiu su caminu cun iRS fintzas a s’arresurtau mannu de is eletzionis provincialis de su 2010. In cussus annus mi seu fatu ativista e seu stètiu nomonau intra is responsàbilis de iRS Aristanis e in su 2010 mi seu candidau po is eletzionis provincialis.
A dolu mannu non seus arrannèscius a ndi boddiri is frutus de su traballu mannu fatu in is 5/6 annus passaus, e, mancai teneiaus unus cantu cuntzilleris provincialis spratus in giai totu sa Sardigna, caminu fadendi, calincuna cosa aintru de iRS at cumintzadu a si segai e a no andai prus beni, fintzas a candu, a sa fini de su 2010 medas ativistas e sustenidoris lassant iRS, po fai nasci in su 2011, a pustis de unus cantu atòbius, su chi at essi su partidu ProgReS.
Eus sighidu dognunu po sa bia sua, ma custa truncadura at lassau arrastus malus po annus e genti chi fintzas a sa diri innanti fiant amigus mannus, agiumai de sa diri infatu si ndi funt bogau su fueddu paris-paris.
In dogna manera su caminu est andau a innantis e fintzas a su 2016 apu sighidu a fai sa parti cosa mia de ativista de ProgReS.
Is cosas de sa vida de dogna diri m’ant portadu in is annus a pustis a m’arretirai de su partidu e a lassai sa politica ativa in un’oru, ma sèmpiri cun sa gana e sa bidea crara de portai a innantis is idealis de s’indipendèntzia de sa Sardigna in dogna ocasioni e in dogna discussioni chi apu tentu.
In is urtimus tempus apu scìpiu de su nascimentu de Torra! e de su fatu ca genti chi si fiat pèrdida in caminu s’est torrada a atobiai e a arrexonai in manera sintzilla de su chi fiat sutzèdiu in is urtimus 10 annus e de sa netzessidadi de torrai a pari po sighiri a portai a innantis, totus in paris e dognunu comenti podit (iRS, ProgReS, Torra!, e totus is indipendentistas chi, comenti a mimi, si fiant unu pagu arretiradus), su traballu mannu de aproilai sa genti a sa bidea de s’indipendentismu e arribai una diri a dda connosci custa indipendèntzia.
Su nascimentu de Helis, su logu de cunfrontu e discussioni criadu de iRS, ProgReS e Torra!, andat in custa diretzioni: ponni a pari is bideas e is fortzas de totus po aciapai sa mellus manera de triballai totus paris po sa bidea cosa nostra.
Eus cumitzau comenti un’arrieddu; a bellu a bellu s’arrieddu s’est fatu arriu e pustis frùmini. Su frùmini s’est pratzidu in unus cantu arrius, prus o mancu mannus, e immoi custu arrius parit chi funt torrendi a caminai paris po torrai a unu frùmini mannu chi nchi traghit a mari totu su bascaràmini chi s’at postu in conca su Stadu italianu e is partidus chi dd’arrapresentant, massimamenti is partidus italianus in Sardigna.
Po arrispetu no apu fatu nisciunu nòmini, ma is chi ddis depu torrai gràtzias de su chi seu gei ddu scint.
Su caminu de fai est longu meda ancora e no at essi in calada, antzis, su tretu est in artziada meda, ma tocat a ddu portai a innantis, fintzas a s’indipendèntzia!


text:
Sa Carta de Logu est unu de is prus scritus de importu de totu su mesuevu sardu. Est su còdixi de leis tzivilis e penalis de su Rennu de Arbaree e arrapresentat, duncas, unas cantu normas giurìdicas chi, po sa majoria, ndi benint de sa giurisprudèntzia romana e bisantina e finsas de su connotu sardu de su logu etotu. Sa parti prus antiga de custu còdixi dd’at scrita forsis su Giùighi Marianu IV de Arbaree cojau cun sa cadalana Timbora de Rocabertì. Marianu IV at tentu de Timbora tres fillus: Ugo, Lionora e Beatrici. Apustis, intre is annus 1388 e 1392, sa filla Lionora giughissa de Arabaree aunit is leis de su babbu in sa Carta de Logu. Parit chi Lionora apat postu in d-un’ùnica Carta unu còdixi tzivili, unu còdixi penali e unu còdixi rurali. Sa Carta de Logu bòfia de sa giughissa Lionora est subrabìvia a su Rennu de Arbaree e est abarrada in efetu finsas a su 1826 truessendi is sèculus e is dominadorias cadalanu-aragonesa, spanniola e piemotesa. Sa Carta de Logu est de importu mannu ca arregollit leis chi fiant modernas giai in su mesuevu europeu e sardu, po esempru: leis chi pertocant s’amparu e sa defensa de is deretus de sa fèmina po su rolu etotu chi sa fèmina teniat (e tenit oindii puru) aìnturu de sa sotziedadi; opuru leis po s’amparu de sa naturalesa e de is arresorsas de su territòriu, ma no scéti; leis po arregulai is arrelatas in sa sotziedadi matessi.
Sa Carta de Logu tenit unu Proèmiu e 198 capìtulus aici organisaus de manera afatanti: is primus 132 pertocant unu còdixi tzivili e penali, in s’interis is 66 capìtulus chi sighint pertocant su còdixi rurali giai stèrriu e imprentau de su Giùighi Marianu IV e inclùdiu in s’ùrtimu imprenta fata de Lionora. Sa Carta, duncas, serbiat a amparai sa giustìtzia, a arregulai is arrelatas intre is tzitadinus, is deretus de sa Crèsia e de totu sa genti de su Rennu. Is inditus chi agataus in sa Carta pigant meda in cunsideru sa chistioni de sa tancadura de is terras, su traballu in sa bìngia, in s’ortu e in totu is terras messadas. Donat inditus e cundennas contras a chini sderruit is tancaduras de is terras; contras a is meris de is pegus chi intrant in sa terra allena; contras a chini ponit fogu a is campus innantis de s’otu de cabudanni e aici nendi.
E lompeus imoi a biri cali sardu fiat imperau in sa Carta de Logu. De un’anàlisi funguda fata de is linguistas modernus su sardu imperau po sa Carta de Logu fiat su sardu arborensi. Seus chistionendi, duncas, de una fueddada de làcana intre su sardu campidanesu e su sardu logudoresu. Su sardu arborensi est fueddau tambeni, mancai cun calincuna cambiamenta e diferèntzia, prus assusu de Aristanis in sa penisula de su Sinis (Cabras) e finsas a is biddas montanginas de su Mandrolisai e de sa Barbagia de giossu e est su chi, prus o mancu, oindii ddi naraus ‘sardu de anfizona’ o ‘de làcana’ opuru ‘limba de mesania’, intre is duas fueddadas mannas de su sardu etotu. In sa Carta de Logu puru, sa lìngua est caraterisada de unu linguàgiu tènnicu cun fràsias fissas chi agataus prus de una borta e cun pagu bariedadis in totu is partis. A dònnia manera comuncas podeus averiguai su pròpiu s’imperu de fueddus e fràsias de sa lìngua fueddada de su tempus.
In sa Carta de Logu agataus sa labialisadura de sa A protònica po assimiladura  , càstia su sardu campidanesu de susu e barbaricinu  , sardu campidanesu de bàsciu  , contras a su logudoresu  ; sparessimentu de sa vocali protònica U in co(n)iugare –ata>coyada, càstia su sardu lougdoresu   contras a su sardu campidanesu  ; aguantu de sa vocali curtza etimològica de acabu in d-unus cantu morfemas averbialis po esempru in su proèmiu agataus sa forma   comenti a sa forma sardu logudoresa de bàsciu   e finsas sa forma sardu campidanesa de làcana e de s’olliastra   contras a su sardu campidanesu de mesu e de giossu  ; mudamentu de is nessus -QU/GU- in –bb- aundi su latinu   est bessiu   e su latinu   est bessiu   e  ; bessida in –nt- e aciunta de sa vocali paragògica po sa de tres personi plurali de is verbus aici comenti in sardu campidanesu contras a s’arresurtau de su sardu logudoresu antigu e modernu; imprus formas lessicalis de is territòrius de làcana intre su sardu logudoresu e su sardu campidanesu, po esempru:  ,   e  ;


text:
Corsi e Laboratori: Chitarra
Valerio Marotta, insegnante di chitarra classica e moderna, ha studiato chitarra classica con i maestri Tiziana Cammarano e Fabio de Portu, chitarra elettrica rock con il maestro Giorgio Paciotti, chitarra blues, funk e finger-style con il maestro Andrea Oggioni.
Chitarrista ritmico e solista in formazioni di genere classico, rock, folk, blues, tribute band Beatles, con cui ha maturato vasta esperienza live e di registrazione in studio, è il chitarrista della band romana “Fino alle quattro” e della backing band del cantautore Fabrizio Mozzillo.
Con i più piccoli ha maturato varia esperienza anche nell’animazione musicale lavorando presso ludoteche e centri estivi.


text:
Còssiga
Articulu in logudoresu
Sa Còssiga est un'insula de su Mare Mesuderraniu et est una regione chi appartenit a sa Frantza. S'agatat in subra de sa Sardigna e a zòsso de sa Liguria e de sa Proventza. Sa capitale sua est Ajacciu sa segunda tzittade est Bastia. Est sa cuarta insula pius manna de su Mesuderraniu. Omines de importu mannu pro s'istoria tenint origine còssa, cumente Napoleone Bonaparte. A diferentzia de sas ateras regiones de Frantza, gòsat de una autònomia majore e pro custu si tzerriat "Coletividade Territoriale de Cóssiga". S'insula est dividida in duas partes: Còssiga arta e Còssiga bascia. Sa limba de sa populatzioni cossa est su corsicànu, limba noulatina. Su corsicanu est unu limbàzu toscanu; de s'atteru, s'italianu est istadu limba ufitziale finas a su 1859. Dae su tempus de s'intrada a suta 'e su guvernu frantzesu, is cossus tennint però a limba ofitziale su frantzesu.


text:
IS CANTADORIS / SOS CANTADORES
Antonio Pani
Incumentzat a 19 annus comenti cantadori campidanesu, s’atòbiat e cantat cun poetas de su tempus, comenti Giuanni Broi de Igrèsias, Rafaelli (Fieli) Urru de Brucei, Enea Danese de Pauli, Marcellu Matta de Domusnoas.
Raimondo Piras
Nàscïu in Biddanoa Monteleone (SS) su 29 de su mesi-de-ladàmini 1905, fillu de Denoisa Galleri e Fideli Piras, famìllia de pastoris arricus. Sa mama si morit candu issu teniat set’annus e po totu sa vida dd’at a abarrai custu…
Giuseppe Sotgiu (Sozu)
Poeta de intremesu de sa segundu e sa de tres generatzionis stòricas de is poetas, est arregordau po is versus fatus cun perfetzioni mètrica e liritzidadi innui ndi bessiat a pillu sa connoscèntzia crara e forti de sa lìngua e de su bocabolàriu logudoresu.
Maria Itria Melis (Bitiredda)
Maria Itria Melis (Bitiredda) fiat una poetissa de Lunamatrona (mancai medas narant ca fiat de Ceraxus) chi in su 1800 at cantau cun is collegas mascus me is otadas in campidanesu. No si-nd’assicat de cantai cun is prus popularis…
Enea Danese
Mancai si fessit trasferiu a Maracalagonis, est abarrau cun Pauli in su coru, interessendi-sì sèmpiri a sa bidda. Me is poesias bieus comenti càmbiat su tempus, in d-un’amesturu de baloris antigus e una sotziedadi chi mudat.
Paola Dentoni
Est de is pagus cantadoras chi oi agataus in su palcu. At incumentzau po giogu de pitica, comenti narat issa etotu, po sodigai e afinai custa passioni po totu sa vida. De Ceraxus, fait parti de unu mundu artìsticu chi est fatu…
Paolo Zedda
Fait parti de su giru de is poetas improvisadoris professionistas de su 1997. De su 2006 a su 2009 imparat Etnomusicologia a s’Universidadi de is Stùdius de Casteddu;


text:
Articolo del 24 Dicembre 2015 - Redattore: A. M.
Colata su carrittu in su caminu
trazzau da duos caddos biancos.
Pro sempere dae sa sorte e su destinu
appas de contare sos ispantos.
De cantu sa salude intro su sinu
di chingata de alligria binas a chent'annos.
Comente currete s'abba in su traghinu
bida serena vrecuente siata chene arrampos.
Auguro a totus amicu parente e su bichinu
unu Nadale in esta e no in turmentos
s'annu novu siata bellu mascau
e non siata a gigunu.
A biancos nigheddos minores e mannos
A menzus biere a medas annos.
Autore Mario Casu
, corista del Coro Monte Gonare.


text:
Limba e libros in su Museu Sanna
Cumenti è parè
A pustis de sa presentada de su libru de Luis Sepùlveda bortadu in sardu "Istòria de unu cau marinu", s'Ufìtziu Linguìsticu de sa Limba Sarda e Catalana, de su Servìtziu Limba Sarda de s'Assessoradu Regionale a s'Istrutzione Pùblica, sighit cun sas presentadas “Limba e libros in su Museu Sanna”.
Su de tres addòbios est pro giòbia su 10 de abrile in sa sala cunferèntzias de su Museu Natzionale "A. Sanna" in carrera de Roma a sas chimbe e mesa de borta de die, pro sa presentada de su libru de poesias “Les mies mans” de Antoni Canu.
"Le mies mans", pro mèdiu de unu caminu in poesia, mìsticu e de ammaju, contat s'ammentu de s’antigòriu, cando si traballaiat in sos campos istende in mesu de gente e a manu nuda in su terrinu.
Antoni Canu est nàschidu in Otieri ma a 10 annos si nch’andat a istare a s'Alighera. Sa limba mama sua est su sardu ma, dae tando, su catalanu de s'Alighera si faghet sa limba sua printzipale, imparada sighende finas sos cursos de la "Escola de Alguerés Pasqual Scanu" e sas initziativas de s'Assòtziu Obra Cultural de l'Alguer.
At publicadu tres libros de poesias: "Poesies" (1995), "En l'arc dels dies" (2000) e "Nou Cant" (2007) retzende prèmios meda e reconnoschimentos a livellu natzionale e internatzionale.
Ant abèrrere sa presentada sos saludos de Gabriella Gasperetti, diretora de su Museu, sighida dae Cristiano Becciu, funtzionàriu de su Servìtziu Limba sarda. Giuliana Portas, de s'Ufìtziu linguìsticu regionale, at a moderare sa dibata. At a intervènnere Fàbio Solinas, Presidente de s'Assòtziu ÀndalaNoa e Dàvide Casu, cantadore saligheresu.
At a èssere presente s'autore de su libru chi at a lèghere sas poesias suas.
Totu sas initziativas promòvidas in Tàtari dae su Servìtziu Limba Sarda de sa Regione, pro more de sa grandu collaboratzione cun su Ministèriu pro sos benes e sas atividades culturales, servint pro valorizare sa limba sarda e sas variedades alloglotas de Sardigna.
S'addòbiu imbeniente de "Limba e libros in su Museu Sanna" at a èssere giòbia s' 8 de maju cun sa presentada de “S’istrumpa”, cun s'autore Piero Frau.


text:
Friuli-Venetzia Giulia
Coordinadas: 46°06′N 13°07′E / 46.1°N 13.116667°E
Articulu in logudoresu
Su Friuli-Venètzia Giùlia[1][2], o fintzas Friuli Venètzia Giulia[3] (Regione autonoma Friuli-Venezia Giulia in italianu; Regjon autonome Friûl-Vignesie Julie in friulanu; Avtonomna dežela Furlanija-Julijska Krajina in islovenu; Autonome Region Friaul-Julisch Venetien in tedescu) est una rezone italiana a istatutu ispetziale cun cabulogu in Trieste. Est cumposta dae duas regiones istòricu-geogràficas cun caraterìsticas culturales diferentes: su Friuli, chi cumprendet sos àmbitos provintziales de Pordenone, Ùdine e Gorìzia, e sa Venètzia Giùlia, chi cumprendet sa de Trieste. Custa ùrtima rezone, paris a su Vènetu e a su Trentinu-Südtirol, format s'àrea zeogràfica de sas Tres Venètzias, o Triveneto.
S'agatat in s'Itàlia nord-orientale e tirat a 7.845 km2, pro una populatzione de unos 1.215.220 abitantes. Cumposta dae su territòriu chi partenet a sa regione istòricu-zeogràfica de su Friuli, chi costituit sa manna majoria de sa superfìtzie sua, e de s'ala de Venètzia Giùlia abarrada a s'Itàlia a pustis de sa segunda gherra mundiale: sa làcana intre sas duas rezones istòricu-zogràficas est costituida dae sa foghe de su riu Timavo, a curtzu San Giovanni di Duino, atuale làcana intre sas UTI Carso Isonzo Adriàtico e Giuliana e in pretzedèntzia de sas provìntzias de Gorìzia e Trieste. Pigat làcana in Vènetu s'ovest cun su su norte cun s'Àustria, in s'est cun s'Islovènia e in su sud jughet essida a su mare Adriàticu.
Su Friuli Venètzia Giulia est, a lughe de sa particulare posidura zeogràfica, logu de frontera intre pius culturas e limbas. Sa limba ufitziale est s'italianu, ma sa rezone at reconnotu fnìintzas s'ufitzialidade locale de su friulanu (faeddadu dae unas 600.000 persones intre is provìntzias de Ùdine, Pordenone e Gorìtzia), s'islovenu (faeddadu dae unas 60.000 in sas biddas a sas làcanas orientales de sas provìntzias de Ùdine, Gorìtzia e Trieste) e su tedescu (faeddadu in sas comunas de Sappada, Sauris e Timau de sa Val Canale e chi dae su 1999 gosat dae unu livellu mìnimu de amparu). Annotamala dae su 2010 sunt amparados fintzas sas dialetos vènetos, traditzionalmente faeddados in medas comunas e unu tempus allega de sa burghesia in sas tzitades majores.
Riferimentos[modìfica | modìfica su còdighe de orìgine]
- ↑ In s'ùltima reforma costitutzionale de s'Istatutu de autonomia ispetziale de su 2016 su tratigheddu b'at galu e no est mai istadu eliminadu dae su nùmene de sa rezone. Dae sa Gazzetta Ufficiale della Repùbblica italiana de su 8 de austu 2016: https://www.gazzettaufficiale.it/eli/id/2016/08/08/16G00168/sg. A cunsighèntzia su testu de s'Istatutu publicadu in su situ ufitziale de sa rezone no est duncas cunforme, relativamente a su nùmene de sa rezone, a cantu iscritu in sa lege costitutzionale publicada in sa Gazzetta Ufficiale su 8 austu 2016 chi, comente si podet averguare dae su link de sa Gazzetta Ufficiale, presentat su nùmene de sa rezone cun su tratigheddu intre Friuli e Venètzia Giulia.
- ↑ De s'interrogatzione a su Presidente de sa Zunta rezonale (Illy), rezone Friuli-VG, de su santandria 2005 presentada dae su tando Cussizeri rezonale Maurizio Franz: "(…) Pigadu atu ca in s'annuàriu 2004/2005 curadu dae su Cussìzu rezonale, est aporridu, intre sas primas pàzinas, su testu de s'Istatutu Ispetziale de sa rezone e chi, in issu, su nùmene de sa Rezone est aporridu sena tratigheddu intre sa paràula "Friuli" e sas paràulas "Venètzia Giulia"; (…) CUNSIDERADU duncas ca su testu de s'Istatutu aporridu in s'annuàriu est in suta de custu aspetu, formalmente iscurretu; (…) RILEVADU chi (…) s'intèrrogat su Presidente de sa rezone pro connòschere si cunsertat cun s'espositzione de sos fatos (…); si non retènzat ca sa faina de "interpretatzione" acumplida in sede de redatzione de su testu de s'Istatutu cuntènnidu in s'Annuàriu podat èssere torrada a conduire a una voluntade de caràtere polìticu" - tratu de s'assazu istòricu "Un trattino di troppo? Una strana storia poco conosciuta". Assazu publicadu dae pàzina 240 a pàzina 250 in sa chirca istòrica publicada dae sa Domo Editora Kappa Vu - annu 2008 - cun su tìtulu "Venezia Giulia - La regione inventata", autores vàrios. S'intrea interrogatzione de su cussizeri Franz est publicada in manera integrale in s'assazu tzitadu a pàzina 248.
- ↑ S'art. 131 de sa Costitutzione, in s'elencare sas Rezones italianas, impiegat sa ditzione "Friuli-Venezia Giulia". Su tratigheddu cumpariat annotamala a s'art. 116; sa reforma costitutzionale de su 2001, nointames, in su torrare a formulare su disponimentu orizinàriu de s'art. 116, at omìtidu su tratigheddu, impieghende pro custu sa ditzione "Friuli Venezia Giulia". Su tratigheddu est istadu impiegadu pius pagu fintzas in s'istatutu de sa rezone publicadu in su situ ufitziale de sa rezone, su cale, in pretzedèntzia, faghiat impiegu de su matessi sinnu de puntezadura (cfr. Istatutu Ispetziale de sa Rezone Friuli-Venezia Giulia Archiviadu su 9 martzu 2012 in s'Internet Archive.). Non pius sa Corte costitutzionale impiegat galu sa grafia "Friuli-Venezia Giulia" (cfr., de ùltimu, sa sent. Curte cost. 299/2013). In s'ùltima reforma costitutzionale de s'Istatutu de autonomia ispetziale de su 2016 in s'Istatutu su nùmene de sa rezone est iscritu cun su tratigheddu intre Friuli e Venezia Giulia, tratigheddu chi duncas no est mai istadu eliminadu dae su nùmene de sa rezone in s'Istatutu de autonomia; bide sa Gazzetta Ufficiale della Repùbblica italiana de su 8 austu 2016: https://www.gazzettaufficiale.it/eli/id/2016/08/08/16G00168/sg
Àteros progetos[modìfica | modìfica su còdighe de orìgine]


text:
Arregodus: torraus a bivi sa stagioni de importu mannu pesada de is de sa Francesco Bellu
Cumenti s'apu giai nau (e ispiegau, duncas) una biga de bortas, is nobas scritas in sardu campidanesu chi funt bessidas in s'istadi pertocant totu is scuadras chi ant bintu is campionaus cosa insoru, partendi de is tres listas chi ballint po is giogus de sa Promotzione, passendi de is cincus listas de sa Primu Categoria e fintzas a nc'arribbai, nc'iat a mancai atru puru, a is otu listas de sa Segunda Categoria chi, mancai s'iat su campionau prus piticheddu, ddi naraus diaici (isperu chi si cumprendat su chi bollu nai), po nosu tenit su pròpriu importu de totus is atrus. Fortzis, sa cosa prus toga de su Diariu Sportivo (ma mi ndi rendu contu a solu chi no tocat a mei, a nosu, a ddu nai, ma a bosatrus chi brintais in su giassu po ligi totus is artìculus e is novas) est cussa de donai importu mannu puru a is campionaus prus piticus, cun sa pròpria cura, stima e atentzioni chi, mancai, si donat a is grandus campionis de sa Sèrie A. Po una borta, circu (mellus: apa a circai) de atacai sùbitu, est a nai de incumentzai, cun is chistionis chi pertocant su mundu de sa bòcia, mancai mi praxiat de ammachiai (e de su restu, chi eis ligiu is nobas chi nd'apu pesau fintzas a immoi ddu scieis beni meda) a nci stichiri cussus chi, cun su tempus, apu incumentzau a tzerriai “contixeddus”. Eus a biri, duncas, cumenti ant a andai is cosas in custu artìculu, poita seu deu su primu, candu atacu a scriri, chi no sciu ita totu nd'at a bessiri a foras de sa conca mia. E duncas, mancai sia scriendi custu artìculu su merì, bascosu e apicigosu (custus funt is fueddus chi mi funt benius in conca...), de su seti de Agustu, bosatrus eis a ligi custa rigas feti sa primu dì de su mesi de Cabudanni, candu ant a mancai bintunu diis po s'acabbu de s'istadi, e candu ant a mancai feti trinta diis, tundas tundas, po s'incumentzu de sa stagioni noba, est a nai sa de su duamilla e bintiduus \ duamilla e bintritres. Me is atrus annus, is campionaus funt giai sèmpiri partius s'ùrtimu domìnigu de su mesi de Cabudanni, ma cust'annu (fortzis poita su binticincu de su mesi de Cabudanni nd'ant pesau is eletzionis natzionalis) ant a torrai a partiri su primu domìnigu de su mesi de Ladàmini; est una cosa chi at a balli po is scuadras chi currint me is campionaus de sa Promotzione, de sa Primu Categoria e de sa Segunda Categoria, poita is de s'Ecellenza (su campionau prus mannu chi teneus in Sardìnnia, tanti chi dda tzerriant sa Sèrie A sarda) at a torrai a incumentzai su bintotu de su mesi de Agustu (su bintunu at a torrai a partiri, invecias, sa cursa po sa Copa Italia) e at a acabbai su sexi de su mesi de Abrili. De nobas de torrai a contai nci ndi funt una biga manna meda, cumenti eis potziu cumprendi a solus de custas rigas, ma po s'artìculu de custa cida depu circai de chistionai (chentza perdi su fiu, cumenti si narat in italianu) feti de una scuadra: is de sa Francesco Bellu de Terraba, chi ant bintu sa cursa in sa Lista B de sa Primu Categoria cun calincuna cosa cumenti a sessantacuatru puntus, noi in prus de is chi nd'ant cassau is de su Santa Justa, chi ant serrau sa stagioni a su segundu postu ma apustis funt stètius piscaus (diaici ddi naraus, furriendi sa chistioni de s'italianu) po s'artziada in su campionau de sa Promotzione, chi est una cosa chi eus a biri mellus me is artìculus chi nd'ant a bessiri a pillu me is cidas chi ant a benni, chi su tempus, comentecasiat, no s'amancat de seguru. E duncas s'assòtziu de Terraba est arrannesciu a ndi pesai una stagioni bona e toga meda e po ddu cumprendi, cumenti a sèmpiri de su restu, iat a bastai a castiai is numerus chi nd'ant arregotu apustis de is bintises partidas chi ant giogau: is asullus-biancus ant bintu po binti bortas e ant pèrdiu feti duas partidas; is batallas chi si funt serradas in paridadi, invecias, funt stètias feti cuatru. Is numerus, duncas, s'agiudant beni a cumprendi totu sa fortza de una scuadra chi est arrannèscia a serrai is giogus candu ddoi fiant de giogai ancora duscentus e setanta minudus (est a nai: tres giorronadas); po cumprendi ancora mellus cumenti funt andadas is cosas no eus potziu fai cosa prus bona chi ndi pesai una bella ciaciarrada cun mister Alessandro Deplano, s'allenadori de sa scuadra, chi s'at contau (e scoviau) totus is segretus chi pertocant sa stagioni de is terrabesus.
«Is piciocus cosa mia funt stètius diaderus bravus meda — at dèpiu ammìtiri mister Deplano, cun su coru prenu de afròddiu — cussa de cust'annu est stètia, po nosu, una stagioni diaderus bona, e nareus puru, foras de conca. Seus diaderus cuntentus po essi arrannèscius a arregalai custu bisu, ddi nau diaici, a sa sociedadi cosa nosta: su presidenti e totus is atras personas chi faint parti de s'assòtziu, de su restu, si ddu minesciant, e meda puru, fadendi su contu de totu su trabballu, de totu sa passioni e de totus is isfòrtzus chi nc'ant postu, impari, est craru, a is sacrìficius, po su chi pertocat su dinai ma, ancora de prus, po su chi pertocat su tempus chi nc'ant ghetau in custa faina». Is de sa Francesco Bellu ant cassau sa bìncida de su campionau gràtzias a is tres puntus chi nd'ant bodditu in sa partida contras a is de su Meana Sardo, chi s'est serrada cun su resultau de dexi a zeru, po unu de is domìnigus prus drucis de s'annu, custu est pagu ma seguru. «Seus cabaus in campu po giogai sa partida contras is birdi-grogus — scoviat Deplano — sciendi beni cantu seus, cantu podeus essi fortis ma, de su restu, no pentzastus, diaderus, chi is cosas podessint andai diaici beni, cun totus cussus gol fatus. Nareus chi in campu seus arrannèscius, torra, a fai a biri a totus cantu balleus, ma cussus dexi gol funt bonus feti po is numerus; sa cosa de importu prus mannu po nosu fiat feti cussa de ndi cassai is tres puntus, chi si serbiànt po serrai sa cursa po su primu postu de sa lista». S'allenadori no podit ca essi prexau cumenti una Pasca, (si narat diaici, a su mancu, in bidda mia...). «Deu creu chi is piciocus miu e, duncas, totu sa truma de giogadoris chi ant fatu parti de sa rosa, siant stètius bravus meda: dònnia domìnigu tenia sa possibbilidade, una cosa de importu mannu meda candu curris po ndi cassai su primu postu de sa lista, a nci pentzai immoi, de scerai is giogadoris chi stadiant prus beni tra totus cussus chi ddoi fiant in sa rosa. Cumenti dònnia allenadori sciit beni, in una stagioni ti podit capitai, cumenti de su restu est capitau a nosu, de tenni calincunu strobbu, est a nai chi podit capitai chi calincunu giogadori s'ingollat, si strupit, e depat abarrai a foras, atesu de su campu de giogu, puru po una bella pariga de cidas. Chini est cabau in campu po giogai, peròu, e mi fait prexei a ddu nai, at sèmpiri fatu sa parti cosa sua». Is numerus, chi eus, de su restu, incumentzau a arremonai ainnantis, in sa primu parti etotu de custu artìculu, chistionat crarus: is de sa Francesco Bellu de Terraba ant serrau sa stagioni cun s'atacu prus forti (is gol fatus funt stètius sessantotu, duus in prus de is chi ant fatu is de su Santa Justa), e cun sa difesa chi nd'at bodditu, chi at incasciau feti dexiotu gol, unu in mancu, duncas, de is dexianoi gol chi ant incasciau is mogùresus de sa Freccia Parte Montis. Deplano no podit cuai, de seguru, totu su prexu chi tenit in su coru: «Nd'eus pesau sa rosa de sa scuadra, in s'istadi, cun su bisu de fai una cursa toga, bona meda e de importu mannu; tenestus giogadoris de esperièntzia in dònnia repartu de su campu; deu creu chi is numerus chi nd'eus pesau ndi sian arribbaus gràtzias a sa calidadi de is piciocus cosa mia. De seguru me is primus trexi partidas chi eus giogau, e chi ballint po sa lista de s'andada, eus fatu a biri a totus su valori de is difensoris cosa nosta; me is trexi partidas de sa torrada, invecias, seus arrannescius a serrai is partidas cun una biga de gol fatus chi s'ant duncas portaus a essi s'atacu prus forti de totu sa lista». S'allenadori s'at chistionau, puru, de totus is momentus de importu prus mannu chi at bìviu impari a sa scuadra cosa sua. «Nd'arremonu duus — s'at contau Deplanu —: su primu est stètiu, de seguru, po su chi pertocat sa partida chi eus giogau contras a is de sa Don Bosco de Gùspini e chi eus pèrdiu, in domu, aranti a is tifosus cosa nosta. Sa dì — sighit Deplano — ndi seus bessius de su campu pentzendi chi fessit una de is partidas prus togas chi eus giogau cust'annu; eus giogai beni meda, diaderus, sa scuadra s'est scabullia cun abbètiu, ma sa fortuna no at girau de sa parti cosa nosta, ddi nau diaici. Is scuadras fortis, deu seu cunvintu de custa cosa, a su mancu, arrannèscint a ndi pigai su bonu puru me is diis trotas e lègias. Apustis de cussa partida eus potziu cumprendi, ancora mellus, su tanti de sa fortza de sa rosa, de sa scuadra cosa nosta».Un'antra pagina de importu mannu in sa cursa conca a su primu postu de sa Francesco Bellu est stètia, de seguru, sa partida binta, cun su resultau de duus a unu, in domu de is grogus-arrubius de sa Libertas de Barùmini: «Seus arrannèscius a cassai duus gol me in sa primu parti de sa partida: nc'est pagu de aciungi, mescamente po su chi pertocat is primus corantacincu minudus de sa batalla, si seus fatus balli beni meda. Apustis de essi aciapau is gol, no eus dèpiu fai atru chi aguantai fintzas a sa fini, cun is de su Barùmini chi, tocat a ddu nai, nc'ant provau, e meda puru, a torrai a oberri is giogus. Is grogus-arrubius funt una bella scuadra e ddu ant fatu a biri in campu». Torraus, duncas, a is terrabesus: tra is giogadoris chi ant fatu a biri is cosas prus togas, nc'est, de seguru, Mattia Gallon, chi est stètiu cussu chi nd'at pesau sa cantidadi prus manna de gol, calincuna cosa cumenti a catodixi. Deplano narat sa sua: «Mattia at donau una manu de agiudu manna meda a totu sa scuadra; pecau feti chi no apat pòtziu giogai po totu sa stagioni, fadendi su contu chi po metadi de su campionau est dèpiu abarrai a foras, poita s'est ingotu una pariga de bortas; nareus, puru, chi no est stètiu, de seguru, fortunau. Chi fessit arrannèsciu a cabai in campu po totus is partidas chi ddoi fiant de giogai, fòrtzis iat potziu fai una biga manna de gol in prus de is chi at fatu. De su restu, scieus beni cantu est forti, fadendi su contu che me is annus passaus at giogau in scuadras chi curriànt me is campionaus de sa Sèrie D e est arrannèsciu a ndi artziai puru in sa Sèrie C2; mancu malli chi giogat cun nosu, mi megu, fatu fatu. Est unu pecau, ddu torru a arrapìti, chi no siat arrannèsciu, chi no apat tentu sa possibbilidade de fai a biri a totus su chi, diaderus, podit fai, su chi, issu a totu, po primus, est craru, boliat fai in custa stagioni. Po nosu, comentecasiat, est e abarrat unu de is giogadoris de importu prus mannu chi teneus in sa rosa in dì de oi, est craru». Un antru giogadori chi at fatu a biri cosas de importu mannu est Uliana: una garantzia po su benidori puru, de seguru. «Nicolo est unu piciocheddu, bravu e sèriu meda, chi me is ùrtimus annus at tentu cancu strobu in prus de is chi si abertàt: no est arrannèsciu a giogai totus is partidas chi iat essi ofiu fai, ma po su chi pertocat sa storia cosa sua in sa rosa de sa Francesco Bellu, at scerau de si acapiai a s'assòtziu cosa nosta e de si donai una bella manu de agiudu cun gana bona, ddi nau diaici, afroddiu mannu e sa volontadi de fai beni meda, impari, de su restu, est craru, a totus is atrus cumpàngius cosa sua. Nd'at pesau, de seguru, una stagioni bona meda, gràtzias a is gol chi at fatu s'at permìtiu de binci una biga de partidas». Deplano apustis aciungit: «Me is allenamentus chi fadestus aintru de sa cida at sèmpiri donau totu su chi teniat in cropus; deu creu, duncas, chi in su tempus, potzat feti mellorai, fadendi su contu, pruschetotu, chi est nasciu in su duamilla e tenit, duncas, feti bintiduus annus fatus, ma po s'edadi chi tenit, duncas, partit cun callidadis de importu mannu chi ddu iant a podi agiudai a diventai, in su benidori, unu giogadori mannu e forti. E deu, impari a totus is atrus dirigentis de sa Francesco Bellu, si ddu auguraus cun totu su coru, est craru». S'allenadori at fatu unu trabballu bonu meda cust'annu, impari, pròpriu, a totus is giogadoris de sa rosa cosa sua. «Candu tenis sa possibbilidade de trabballai cun giogadoris serius, chi no timint is sacrifìcius, ddi nau diaici, e no timint, duncas, a si fadiai tropu me is allenamentus e me is partidas, antzi, donant dònnia borta totu su chi tenint, fintzas a s'ùrtimu arroghededdu de fortza, depis feti pentzai, de allenadori, a circai de fai andai totus de acordiu; su trabballu de s'allenadori, duncas, est cussu de ndi pesai una truma de amigus o, mellus ancora, una famìllia; po mei, a su mancu, est custa sa faina de importu prus mannu chi tocat a unu allenadori; deu isperu, diaderus, de essi stètiu bonu a ddu fai, de nc'essi arrannèsciu, duncas; comentecasiat, is resultaus chi nd'eus arregotu in custus noi mesis de campionau iant a depi chistionai a solus, ita ndi narais bosatrus?». Deplano serrat sa ciaciarrada chi nd'eus pesau torrendi gràtzias a sa sociedadi, «chi est stètia bona a ndi pesai una rosa, una truma de piciocus tra is prus fortis de sa Lista B; is giogadoris, de su restu, funt stètius bonus e bravus a torrai a pagai, gioghendi beni e cun coru mannu, totu sa fidùcia chi is dirigentis iant spèndiu in s'istadi. I dirigentis de s'assòtziu sighint custu prugetu de diora, de medas annus; de seguru no funt una truma manna de genti ma, mancai siant pagus, ant trabballau beni meda, ghetendinci in sa chistioni totu su tempus chi funt arrannèscius a agatai; su progetu chi funt sighendi e chi funt stètius bonus a ndi pesai, ddu bollu arregodai poita mi fait prexei meda, pertocat puru is piciocheddus prus piticus de sa bidda e de sa zona cosa nosta, cun is scuadras de is Allievus e de is Giovanissimi chi currint, in dì de oi, me is campionaus regionalis de sa categoria. Is dirigentis, de su restu, s'ant sèmpiri donau una manu de agiudu po is allenamentus e po is partidas: no nc'est stètia una borta chi no fessint a su campu impari a nosu; pròpriu po custu s'iant a minesci un aplàusu mannu meda, e impari a issus, un aplàusu iat a depi andai puru a totus is tifosus e is tifosas chi s'ant sighiu cust'annu po is partidas, siat po cussas in domu cosa nosta chi po cussas in dumu allena. Terraba si minescit custa artziada de categoria: isperu che su de curri in su campionau de sa Promotzione potzat essi feti su primu de una cantidadi manna de satisfassiones». Serraus custas rigas chi pertocant sa Francesco Bellu, castiendi is novas chi nd'arribbant de su mercau. E duncas su presidenti Gabrielli Frongia e su Diretori Generali Stefanu Melis ant torrau a donai is crais de sa scuadra, iat a essi stètiu strangiu su cuntràriu, a nai sa beridadi, fadendi su contu de su trabballu bonu meda chi s'allenadori at fatu s'annu passau, a Alessandru Deplano. In sa rosa, nd'arribbat puru unu giogadori forti cumenti a Luca Orrù, nasciu in su milli e noicentus norantatres, chi me is ùrtimus tres annus at giogau in sa scuadra de is aristanesus de sa Tharros, cassendindi, duncas, s'artziada in Ecellenza cun is biancus-arrubius. Orrù iat giogau puru cun is mòguresus de sa Freccia Parte Montis, in atacu, e fiat stètiu bonu a ndi pesai calincuna cosa cumenti a coranta gol in cuatru annus de campionaus in Primu Categoria. Po su centrucampu, is de su Terraba Francesco Bellu ant a podi contai apitzus de Simeon Ezeadi, unu piciocu chi nd'arribbat de sa Nigeria, nasciu in su milli e noicentus otantaseti e chi, innoi in Sardìnnia, at agatau domu e trabballu; Ezeadi, difatis, s'est laureau in Economia Aziendale. Ezeadi cust'annu at agiudau is de sa Monteponi de Bidd'e Cresia a ndi cassai su sartidu in Ecellenza, gràtzias a sa bìncida de su campionau de sa Promotzione; po cuatrus annus, invecias, est stètiu unu de is giogadoris de importu prus mannu po is de su Gùspini.
Attività realizzata col contributo della Regione Sardegna. IMPRENTAS 2021-2022. LR 22/2018 art. 22


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
aferrài, aferràre , vrb Definizione
pigare e poderare forte cun is manos o fintzes cun calecuna aina (es. tonàgias, pintzas o àteru); cumprèndhere una cosa, un'idea; pigare, ingòllere a unu aifatu, fàere bènnere impare a calecunu logu, a fàere calecuna cosa
Sinonimi e contrari
abbrancai,
acafai,
acherrai,
aciapai,
afarcai,
afarrancae,
aggafai,
agganciai,
aggarrai,
aggranfare,
agguantai,
carrabbusai,
leai,
muntènnere
| ctr.
lassai
Modi di dire
csn:
aferrai a mússius = mossigare; aferrai a gangas = pònnere sas ganghedhas, afíere a bula cun sas manos; aferraisí a una cosa, a unu pàrriri = èssere de acordu cun d-un'idea, unu pàrrere, cussideràrelu su menzus; aferrai portu, terra = lòmpere a su portu, a terra (nendhe de naves)
Frasi
aferra a inoghe e muntene frimmu! ◊ sas tancas sunt fatas a s'aferra aferra
2.
una die su pitzinnu l'aferrei a montes ◊ si che sunt mortos aferrèndhesi ifatu su chi ischiant
Etimo
itl.
afferrare.


text:
afastiài , vrb: afastiare Definizione passare su fàmene papandho, tzatzare de no ndhe tènnere prus gana; asseliare o passare fintzes un'àtera gana o bisóngiu de s'intèndhere coment'e tzatzaos, orróschios Sinonimi e contrari apastamare, apastare, arrosci, cascaviare, sassai / abbolotai, aconare, agrungiai, ascamare, colloviare, ilvilire, isbolotiare, iserare, istomacare, tolocare Modi di dire csn: no si ndi pòdiri afastiai de… = sighire a…, chentza si pòdere catzare su disizu, sa gana de…; fuedhai a boxi afastiada = coment'e chentza pòdere faedhare, comente faedhat s'imbriagu Frasi cussus drucis ti afàstiant de su tzúcuru chi portant! ◊ seu fintzas afastiau de sa tropu cosa chi apu papau ◊ nci nd'at duas sempri bufendi impari: pustis afastiadas si tirant s'istrexu! 2. dha miru sempri: no mi potzu afastiai! ◊ fiat afastiau de su chi fadiat e de comenti dhu fadiat ◊ no si afastiaus mai de biri cussa bellesa de logu! Traduzioni Francese dégoûter Inglese to bore, to feel queasy Spagnolo cansarse de una comida Italiano stufare, provare nàusea Tedesco satt sein, Übelkeit empfinden.
arròschede, arròsci , vrb: arròsciri, orròschere Definizione gustare o provare una cosa a tropu fintzes a fàere a gana lègia o batire s’idea de no ndhe bòllere àteru, de no ndhe bòllere prus; fàere provare una gana sobrada, ifadare / ind. pres. dèu arròsciu [ar-rò-sciu], tui arroscis, issu arroscit; pps. arróschidu, arróschiu, arrósciu [ar-ró-sci-u] Sinonimi e contrari achigulare, afastiai, annischissai, apibiare, apurrire, cascaviare, fastidiai, irfadèschere, memulare, pibincai | ctr. desizare, piàchere Frasi mancai coidit a dh'arrosci, si est pigau a bonas gei trabballat ◊ chini de nosus duus si arroscit de amai? ◊ foras de coru miu totu su mundu arròsciu ◊ mellus a si disigiai chi non a si arròsciri ◊ bessiminci, toca, ti apu arrósciu che sa petza pudéscia! 2. lassadhu papai in paxi sentza de dh'arrosci cun is litanias tuas! Traduzioni Francese assommer Inglese to bore Spagnolo hartar Italiano stufare, annoiare Tedesco langweilen.
cascaviàre , vrb: cascoviare, coscoviare Definizione tènnere cascaviu, fàere cascaviu, èssere orróschiu, pèrdere sa passiéntzia / c. s'àinu = arròsciri fintzas a chini de passiéntzia ndi tenit meda o est avesu a baliai totu Sinonimi e contrari achigulare, aconare, afastiai, annischissai, apibiare, apurrire, arrosci, colloviare, memulare, pibincai, istomacare Frasi àendhe dolu de onzi patidore, no ti cascàvies de acunnortare! ◊ candho mi cascàvio de fàghere custa cosa l'arrimo ◊ candho la cascàvias, custa cosa, làssala! ◊ cun custas lamentas tuas cascàvias fintzas s'àinu! Traduzioni Francese ennuyer Inglese to bore Spagnolo agobiar, aburrir Italiano annoiare Tedesco langweilen.
ilvilíre , vrb: irvilire, isvilire, ivilire Definizione fàere a gana lègia, orròschere, fàere naschire arrefudu Sinonimi e contrari abbolotai, aconare, afastiai, agrungiai, ascamare, colloviare, dirgustare, isbolotiare, iserare, istomacare, spreai, tolocare / ifadare, istufare Frasi daghi si est atatu e isvilidu ti at bogadu sa fune a t'isbrocare (A.D.Migheli)◊ candho m'irvilo de istare fora mi recuo ◊ istat intro intanadu che colora e no s'irvilit de su tantu sere ◊ nara impresse, chi cun sa ciarra tua ti apo irvilidu! 2. ch'est intro de s'ostera bufendhe dai oltaedie, solu, nemos lu càlculat e finas sa butighinaja ndh'est isvilida de li nàrrere a si moderare ◊ nde so isvilidu de fàghere semper su púpulu 3. custa fit una purga solu a l'intèndhere, ca ilviliat a chie sisiat! Cognomi e Proverbi prb: màndhigu continu, màndhigu isvilidu Etimo itl. svilire Traduzioni Francese dégoûter, fatiguer, se lasser Inglese to make sick, to bore, to be bored Spagnolo repugnar, aburrirse Italiano nauseare, stuccare, annoiarsi Tedesco anekeln, sich langweilen, belästigen.


text:
Repùblica Democràtica Tedesca
Artìculu in LSC
Sa Repùblica Democràtica Tedesca (RDT)(in tedescu Deutsche Demokratische Republik, DDR), narada prus simpremente Germània Est, fiat unu istadu esistidu de su 1949 a su 1990 in sa zona de chi oe est Germània chi cun s'agabu de sa II Gherra Mundiale fiat assignadu a s'ocupatzione militare de is tropas Sovièticas.
Teniat istèrrida de 108 177 km² e in su 1990 populatzione de unos 16 700 000 bividores.
Sa capitale fiat Berlin-Est
GeografiaModìfica
Su territòriu de s'istadu cumprendiat cussos de is atuales Land de: (de nord a sud) Mecklenburg Vorpommern, Brandenburg, sa parte est de su Stadtstaat de Berlin, Sachsen-Anhalt e Freistaat Sachsen.
Allacanaiat a Est cun sa Polònia, a Sud cun sa Tzecoslovàchia, a Ovest cun sa Repùbrica Federale Tedesca e a su Nord teniat bessida in su mare Balticu.
IstòriaModìfica
Sa proclamatzione de sa Repùblica Democràtica Tedesca acuntessiat su 7 de santugaine 1949, comente resposta a sa proclamatzione unilaterale de sa Repùblica Federale Tedesca (RFT) (prus nodia comente Germània Ovest) in is zonas de ocupatzione militare de is tropas de Istados Unidos, Renniu Aunidu e Frantza.
Addiliat a su Patu de Warszawa in su 1957. Impare a sa RFT, beniat ammitida in s'ONU isceti su 18 de capudanni 1973.
Is ribellias pro chircare de nde furriare su gubernu aiant comintzadu giai de su 1953 ma non teniant mai sutzessu.
Pro su chi pertocat is relatziones cun is bighinos de s'Ovest, fiant minguas e limitadas de is autoridades. Is làcanas fiant serradas cun acorros, fossos e cuntrolladas militamente, mancari is bividores bi fuiant numerosos passende atraessu Berlin, tzitade chi, a sa matessi manera de sa natzione fiat dividida in unu chirru ovest e unu est. Pro custa resone in su 1961 is autoridades de sa RDT e sovièticas aiant pesadu unu muru chi dda ispartziat in duos cantones e controiat cale chi siat comunicatzione (francos is Check-Point, ghennas de frontera chi permitiant attraessamentos cuntrollados de una parte a s'àtera).
S'acostamentu cun sa Germania Ovest fiat incomintzadu cun s'eletzione a presidente de Willy Brandt in sa RFT in su 1969 chi sighiat una polìtica definida Ostpolitik (polìtica de s'est), e fiat sighida cun s'eletzione de Erich Honecker in su 1976 a Est.
S'istadu at agabadu de esìstere a sa fine de su 1989. Difatis a primu, s'11 de cabudanne 1989 s'Ungheria aiat abertu is fronteras cun s'Àustria, fatu chi permitiat a is tedescos de s'Est de si·nche andare a s'Ovest, e pagus meses a pustis, su 9 de onniasantu nde fiat isciarrocadu su Muru de Berlin, simbulu de sa Gherra Frida.
In s'annu chi fiat sighidu is duas repùblicas tedescas si fiant aunidas e fiat nàschida sa Germània de oe.
Populatzione, Limbas, ReligionesModìfica
Is abitantes de sa Repùbrica Democràtica Tedesca fiant meda prus pagos de sos de sa Repùbrica Federale, ma de su restu sa mannària de su territòriu fiat minore. Is tzitades printzipales fiant Berlin-Est, Dresden e Leipzig. Àteras tzitades fiant Halle, Jena, Rostock, Karl-Marx-Stadt.
Sa limba uffitziale fiat su tedescu ma b'aiat una minoria soraba in su sud.
Pro su chi pertocat sa religione, is tedescos de s'Est sunt a majoria protestante luterana, ma s'istadu essende de ideologia communista professaiat s'Ateismu. Is creidores non beniant persighidos ma teniat lìmites mannos in sa possibilidade de carriera in su traballu.


text: (c.37v.) 1 Tensit capidulu in sa ecclesia de santa Maria Madalena in sa die de santu Pedru de Sorra su multu venerabili vicariu cun sos canonigos de Sorra et rectores et beneficiados su preditus epi- scopus, desos calle sunt et primu 2 su arquiprede de Sorra, cano- nigu Leone, canonigu Asochor Deçori, canonigu Comida Demu- ru, canonigu Julianu Decoros, canonigu Agustinu Virde, preide- ru Antoni de Marongiu, preideru Lenardu Quessa, preideru Jagu de Marongiu, preideru Andria Seque, preideru Simione Manca, preideru Mateu Deluforçolu, preideru Anbrossu Ispanu, preideru Basili Pireda.


text:
Sa retza istradale
Su controllu romanu de sa Sardigna fiat basadu subra una retza de istradas mannas e de importu. Su sistema fiat istadu sestadu, cun probabilidade manna, subra sos percursos de sas istradas giai marcados in s'època fenitzu-pùnica, a sos cales s'agiunghiant pontes e vias de racordu intre sas istradas printzipales e sas de penetrazione pro fatzilitare s'intrada e su cuntrollu de su logu.
Su controllu romanu de sa Sardigna fiat basadu in antis de totu subra una retza de istradas mannas e de importu. Su sistema fiat istadu sestadu, cun probabilidade manna, subra sos percursos de sas istradas giai marcados in s'època fenitzu-pùnica de in antis, a sos cales s’agiunghiant pontes e vias de racordu intre sas istradas printzipales e sas de penetrazione pro fatzilitare s'intrada e de cunsighèntzia su cuntrollu de su logu de chirru de intro.
A garantire s'efitzèntzia de sos càmbios in sa retza de sas istradas depiant èssere sas istatziones de posada vàrias (sas chi li naraiant "mansiones") in sas cales sos biagiantes (in caminu siat pro resones privadas siat pro afares pùblicos) podiant agatare pasu, ite papare e caddos pasados pro sighire su biàgiu.
S'asse viàriu printzipale de sa Sardigna romana fiat cussu chi collegaiat Casteddu a Portu Turres e fiat in parte manna cussu de su tratzadu de sa "Carlo Felice"(SS 131) de oe.
Àteros asses viàrios depiant èssere sa litorànea orientale, s'istrada de chirru de intro de penetratzione militare e de cuntrollu de sa Barbàgia , sa litorànea otzidentale e sa variante dae Sulci a Karales. Sas partes printzipales fiantaunidas intreissas pro mèdiu de "diverticula", destinados a innervare su territòriu.


text:
Cistercensos
Cistercensos, padres de una Congregatzione benedettina. Su nomene derivada dae Cistercium, in latinu, e dae Citeaux, in frantzesu, logu inue fit istadu fundadu su monasteru. S'ordine aiat retzidu s'approvatzione dae su Paba in su 1100. In su 1113 si fit presentadu a su monasteriu Bernardu de Clairvaux (Chiaravalle) cun 30 cumpagnos e tre frades suos. Custu esempiu ada ispintu ateros giovanos a bintrare in sa Congregatzione, tantu chi fudi istadu netzessariu aberrere ateros 4 monasterios. Unu dei custos fit cussu de Clairvaux, de su cale fudi s'abade, santu Bernardu, puru chi esserat giovanu. S. Bernardu est istadu unu teologu e omine de preghiera; est istadu unu cossizeri de pabas e beniada mandadu po ponnere paghe tra principes in briga o in gherra. Est istadu proclamadu Duttore de sa Creja ( Doctor mellifluus) po sa dottrina e po sas operas chi ada iscrittu. S'Ordine est intradu in crisi a sa medade de 1300. A medade de su 1400, cund'unu interventu de su Paba Alessandru VII chi ada convocadu a Roma unu Capitulu Generale s'ordine si est ripresu. Como sunu pagos sos monasteros de s'Ordine. Sunu esistidos monasteros cistercenses feminiles. Ma su Conziliu de Trento las ada fattas diventare monzas de clausura.


text:
Is àndalas antigas de sa tràmuda, is postòrgios acanta is pastores faghiant tapa cun su bestiàmene, is camineddos tramandados dae babbu in fìgiu e is bados acanta si giumpaiant is rios, podent èssere torrados a iscobèrrere e torrados a impreare fintzas pro su turismu. Custa est sa punna de unu progetu a tìtulu “I cammini della transumanza” chi bolet valorizare is percursos antigos de sa tràmuda in Ogiastra.
Galu oe, is pastores de Àrthana e de Biddamanna costumant a ierrare cun su bestiàmene in marina e in beranu torrant a essire a su monte. S’idea est istata cuncurdada dae s’assòtziu Ogliastra Eventi, chi in custos annos at acumpridu unu traballu a pitzu de sa longevidade e bolet fàghere connòschere custa usàntzia millenària dae sa boghe de is pastores arthanesos e biddamannesos etotu, chi sunt is ùnicos abarrados a portare a in antis custa pràtica. Is contos de is pastores ant a èssere postos in una guida chi at a permìtere de fàghere connòschere e valorizare in totu su mundu, dae su puntu de bista naturalìsticu e escursionìsticu puru, is logos tocados dae sa tràmuda. In prus, is intervistas ant imbucare a fàghere parte de un’ispetàculu teatrale chi at a impressionare e interessare su pùblicu a una realidade culturale de sa Sardigna, ma chi s’agatat fintzas in àteras regiones de su mundu.
Sa candidadura de sa Tràmuda a patrimòniu culturale immateriale de s’Unesco at torradu a propònnere unu tema chi est cussu de torrare a pònnere su mundu de su sartu de sa Sardigna a su tzentru de su dibàtidu culturale e polìticu. A prus de custu, s’ìsula est fintzas sa primu regione de su Mediterràneu in ue si paschet galu su bestiàmene a passiu.
Sa tràmuda est istòria, traditzione, cultura, ambiente. Sa punna de su progetu est chi totu custu si potzat fàghere fintzas isfrutende is innovatziones in campu digitale, cun una sèrie de aplicatziones pro aparatos mòbiles (telefoneddos inteligentes e tauleddas eletrònicas) e trastos pro sa geolocalizatzione chi un’incras ant a permìtere, a chie si siat, de pòdere connòschere a sa sola, s’istòria de su pastoriu e de su sartu de s’ìsula.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
Portu Turre
Portu Turre (Posthudòrra in tàtaresu, Porto Torres in italianu) est una bidda de 22.265 abitantes in sa provincia de Tathari.
Geografia[modìfica | modìfica su còdighe de orìgine]
Sa bidda marina de Portu Turre est posta in s'ala nord occidentale de sa costa sarda, in s'internu de su golfu de s'Asinara, in unu logu istratègicu, s'ùnicu molu sardu collegadu, a banda s'Itàlia, cun Francia e Ispagna. At unu territòriu de 10200 ètaros, inue sas ìsulas de s'Asinara e Piana rapresentant sa metade de custa mannària. S'Asinara, est finas Parcu natzionale, connotta meda ca incue s'agataiat sa presone de seguresa màssima inue sunt colados famados delincuentes, mafiosos e brigatistas.
Parte manna de su territòriu duncas in custas ìsulas e su restu in sa Prana de sa Nurra, unu territòriu ispogiadu cun pagos buscos, belle che totu occupadu dae pàsculos e terrinos laurados. Unu territòriu duncas pranu o cun pagu montigros, a banda carchi artura che Monte Alvaro (342m) connòschidu ca s'agatat una cava de calcare. Pagos frùmenes inue su prus de importu est su Riu Mannu chi acabbat a palas de su Ponte Romanu, ma finas Riu Santu chi rapresentat làcana cun su territòriu de sa comuna de Tàtari a occidente. S'agatat finas una paùle, mutida “de Gennanu”, collocada intro a sa Zona Industriale, su prus manna custa de totu sa Sardigna cun 23km².
Totu sa sa costa presentat morfologias diferentes. Arribande dae Platamona, unu litorale longu meda cun plajas mannas a rena fina, chirru a sa bidda sa rena lassat su logu a roccas mannas, piessignu de custa ala de sa costa, fatas de tufu biancu cun falèsias mannas cun artàrias finas a 30m. Sa rocca, a bias, lassat su logu a carchi plaja inue sa prus famada est sena duda cussa de Balai, cun sas cresieddas suas e su mare trasparente ispantosu. Àteras plajas cussa de s'Iscoglilongu e sa Renaredda e àteras prus minoreddas. A settentrione duncas su territòriu est in s'oru de su mare e a Ovest, Sud e Est a làcana cun sa Nurra de Tàtari.
Istòria[modìfica | modìfica su còdighe de orìgine]
Perìodu Preistòricu-nuràgicu[modìfica | modìfica su còdighe de orìgine]
- Rinvenimentos paleontòlogicos: sunt istados agatados in su territòriu de Portu Turre (curtzu de Rio Santu) meda rusugios de pecusos comente cocodrillos, tirafarras nanas ecc etcc.. datados in su Miocene. Meda mannadu est puru s'agatu de carche ossos de muninca antropomorfas (oreopithecus) de chirca 8 milliones de annos addesegus.
- Preistoria: sa presèntzia de s'òmine in sas tancas de Portu Turre si podet faghere incumintzare, chena duda, dae su perìodu prenuràgicu, cosa fàcile est a lu nàrrere la ite sunt istat agatados meda necròpolis in su territòriu matessi, comente su Crocifissu Mannu, Li Lioni e galu s'ispantosu situ de Monti d'Accoddi, un'acatamentu ùnicu in su Mediterràneu Occidentale, si pensat chi fiat unu logu sacru inue si faghiant rituales pro sa fertilidade.
- Periodu Nuragicu: Meda acatamentos de custu tempus sunt istados agatados a intro sa necròpoli de su Crucifissu Mannu, sos prus de importu sunt duas cherbedderas istampada duas bortas. Si creet chi custos tribagliu de istampare sa cherbeddera fiat fattu pro sanare su malàidu, galu podet èssere puru chi s'istampadura fiat fatta finas pro rituales màgicos. Totus sos nuraghes de su territòriu ant acabbare a custu tempus, sete de custos sunt cunservados finas oe, prus o mancu, comente Nuraghe Margone, Biunis, Nieddu e galu. Una àtera cosa de importu est sa domus de janas a prospetu architetònicu de s'Andreolu, custas sepurturas imbetze de su perìodu prenuràgicu sunt mertzu collocadas in su perìodu nuràgicu, e totu pro su diferente prospetu, sìmbolos a intro, comunes a totu sa Nurra, e a sas tumbas de sos gigantes.
Perìodu Fenìtziu-punicu[modìfica | modìfica su còdighe de orìgine]
De sa frecuentatziones de custu tempus no b'at meda novas. Su chi est tzertu est chi custu locu est istadu reparu de sos navigantes fenìtzios, e luego de cuddos pùnicos. Su chi s'agatat pro cantu regrada s'archeologia est pagu e si podet proare a faghere unu collegamentu chin s'ìsula de Asinara e Melqart (s'Ercules pro custas zente). Caliche cosa fiat agatada, aneddos e cosas gasi, e totu figurante su deus Bes. Galu un'istele in tufu e una cupa greca de su VI sec a.C. et àtera cosas comente resòrgias e isteddos.
Perìodu Romanu[modìfica | modìfica su còdighe de orìgine]
In custu perìodu est incumintzada sa crèschida turritana. De custu tempus est sa fundatzione de sa bidda. Sa fundatziones diat essere gràtzie a Giulio Cesare Ottaviano (cando fiat in Sardigna) o de Marco Lurio in su 46 a.C. Issos fundaiant una colònia romana chi est preguntada pro sa prima borta in sa Naturalis Historia de Plinio su betzu. Custu nùmene est Turris Lybissonis. De meda importu pro sa tzitade fiat su flumine mertzu connòschidu comente Riu Mannu oe. Isse fiat navigàbile pro meda chilòmetros a cussu tempus. De poi pagu ant fraigadu su portu chi est collocadu in su matessi locu in ube est oe. S'atividade marinara de sa colònia est bene documentada da su cultu de Iside (chi a su tempus fiat sa chi proteghiat su marinajos). Issa beniat festizadora sas prima dies de martzu (navigium ididis). Chin custa tzelebratzione issos apirant su tempus propitziatòriu pro sa pisca e sa navigatzione. Custu tempos colaiat su mese e Sant'Andria. Sa fede in Iside at testimoniatzas in beda istàtuas e monumentos comente s'Ara de Bubastis. De poi sa frabigatzione de su ponte Romanu (su prus mannu e antigu de s'ìsula), in su I sec, sa tzitade fiat mertzu collegada chin sa prana de sa Nurra. Turris Lybissonis fiat, si no cussa de prus importu, se segunda tzitade collegada chin Ostia (portu de Roma). S'Ùnica bidda chin sa matessi importàntzia de turris fiat Kalaris. Dae sa minieras de sa Nurra nde pigaiant prata e ferru. Abbaidende sas termas, sas domos chin mosàicos, sos muros e galu si podet narrere chi sa tzitade fiat de beru de meda importàntzia puru pro Roma.


text:
Sa bidda de Ollollai bolet divènnere capitale italiana de sa cultura pro s’annu 2025. Est sa voluntade de su Comunu chi in custas dies at cumentzadu su progetu pro costituire unu comitadu promotore ponende in paris prus espertos pro leare parte a su bandu chi at a bènnere publicadu dae su Ministeru in beranu.
Vàrias sunt sas motivatziones de s’amministratzione comunale: Ollollai est s’istòrica capitale de sa Barbagia, s’agatat in unu de sos chimbes territòrios Blue Zone ue nche sunt prus chentenàrios, est batinde in antis progetos contra s’ispopolamentu, tenet padentes e fontes seculares, est sede de s’assòtziu natzionale de sos grupos de càntigu a Tenore e de sa Federatzione de S’Istrumpa.
Sa crae de sa candidadura movet dae sa definitzione de sa paràula cultura: “Cantu cuncurret a sa formatzione de sa persone subra de su pranu intelletuale e morale e a s’arrichimentu de sa consièntzia de su ruolu chi li cumpetet in sa sotziedade”.
Davide contra a Golia, est iscritu in unu comunicadu de su Comunu, cun unu tema pretzisu e cun unu programma culturale chi at a interessare sas comunidades piticas de su mundu chi resistint a su chi pariat inevitàbile: s’inurbamentu sena controllu.
S’isfida est difìtzile e sa possibilidade de bìnchere est tutt’àteru chi fàtzile. In passadu aiant presentadu sa candidadura puru tzitade comente a Nùgoro ma sena resèssida. Pro canto pertocat sa Sardigna, isceti Casteddu est istada capitale italiana de sa cultura in paris cun àteras tzitades in su 2019. Como est su turnu de Carbònia chi at presentadu sa dimanda pro su 2022 mentras Sa Madalena pro su 2024. Ancora perunu resurtadu.
Atividade realizada cun su contributu de sa Regione Sardigna – Imprentas 2021-2022. Lr 22/2018, art. 22 Attività realizzata col contributo della Regione Sardegna – IMPRENTAS 2021-2022. LR 22/2018, art. 22


text:
El Salvadòr
Coordinadas: 13°40′08″N 88°51′58″W / 13.668889°N 88.866111°W
El Salvadòr, ufitzialmente Repùblica de El Salvadòr (in ispagnolu República de El Salvadòr), est un'Istadu de Amèrica tzentrale. Sa capitale est San Salvador, sa limba ufitziale s'ispagnolu.
S'istadu tenet isterrida de 21.041 km² e contat unos 6.520.675 bividores. Allàcanat a nord-ovest cun su Guatemala, a norte e a est cun su Honduras, est infùndidu a sud e a ovest dae s'otzèanu Patzìficu. A sud-est est separadu dae su Nicaràgua de su golfu de Fonseca. Est s'istadu prus pagu estèrridu, ma fintzas su prus densamente populadu de sa regione tzentru-americana.
Dae su 1980 a su 1992 est istadu teatru de una gherra tzivile intre is fortzas armadas guvernativas e is fortzas insurretzionales de su Fronte Farabundo Martí pro sa Liberatzione Natzionale (FMLN), a pustis de sa cale est incumentzadu su protzessu de apaghiamentu e democratizatzione de su Paisu.
S'istrutura econòmica est istada pro tempus longu basada in manna parte subra una agricultura forte de prantedos (cafè, cotone, canna de tzùcaru), cun sa majoria de is terras cuntzentrada in is manos de pagos latifondistas. In tempos prus reghentes at aviadu unu protzessu de industrializatzione e de diversificatzione de s'economia.


text:
Bonus ìdricu emergentziale
BONUS ÌDRICU
EMERGÈNTZIA COVID-19
S'Ente de Guvernu de s'àmbitu de sa Sardigna dat unu rimborsu tarifàriu istraordinàriu pro sos utentes de su Servìtziu Ìdricu Integradu gestidu dae ABBANOA chi sunt in dificultade sòtziu-econòmica pro more de s'aplicatzione de sas mesuras acapiadas a s'emergèntzia sanitària de Covid-19.
S'EGAS faghet pùblicu ca cun Deliberatzione n° 23 de s'8 de trìulas 2020 su Comitadu Istitutzionale at aprovadu su 'Regulamentu pro s'atuatzione de su Bonus Ìdricu Emergentziale pro sos utentes de su Servìtziu Ìdricu Integradu'.
A s'agiudu sunt ammìtidos:
Ø sas famìllias residentes in su Comune de Ardaule;
Ø chi tèngiant unu cuntratu de fornidura de su Servìtziu Ìdricu integradu;
Ø apant un'indicadore ISEE CURRENTE non superiore a su lìmite de €. 15.000,00;
Ø apant un'indicadore ISEE CURRENTE non superiore a su lìmite de €. 20.000,00 in casu de nùcleos cun a su nessi 3 fìgios a càrrigu (famìllia numerosa);
Ø siant in cunditziones particulares de debilesa econòmica pro more de sa firmada/ridutzione de s'atividade de su traballu in su respetu de sas mesuras adotadas pro limitare su contàgiu Covid-19, comente decraradu.
De pretzisu, s'importu de su bonus emergentziale chi ispetat a ogni benefitziàriu est de € 50,00 pro ogni persone de su nùcleu familiare.
Sos interessados podent lèghere su Bandu publicadu in su situ internet de su Comune de Ardaule e in s'App MyCity e mandare sa domanda apòsita, paris cun sa documentatzione pedida, a intro e non a pustis de su 30/09/2020 impreende sos mòdulos a disponimentu in su situ istitutzionale e in su Munitzìpiu.
Sas domandas podent èssere mandadas fintzas online, in su situ: www.bonusacqua.it.
(MM)
Documenti allegati
A chi rivolgersi
Strumenti di utilità
Attenzione! Per la consultazione della modulistica, degli allegati e dei documenti firmati digitalmente, è necessario avere installati, sul proprio computer, gli appositi programmi o Readers. Per scaricarli gratuitamente è possibile portarsi alla pagina Programmi utili del portale e seguire le istruzioni.


text:
Stersìli est una biddixedda de pagu prus de setixentus biventis in sa regioni stòrica de sa Barbàgia de Seulo. Sa bidda est posta acanta de su Monti de Santa Vitòria artu 1212 metrus, de innoi si podit ammirai totu su panorama ch’imprassat su Campidanu intreu, su Sarrabus-Gerrei, su Sarcidanu, sa zona de Aristanis fintzas a is partis prus artas de su Gennargentu e a su mari de s’Ollasta, de innua si podit biri totu sa parti centru meridionali de s’ìsula. Medas arrastus archeològicus testimongiant ca Stersili fuat abitada giai de su tempus prima de is nuràgicus. Sa comunidadi biviat in is territòrius de Orboredu e Cuccureddì. Testimonias scritas abarrant de su 69 Pustis C. cun sa Taula de Brunzu, unu documentu scritu de su proconsole Agrippa, emissàriu de s’imperadori romanu Otone. In s’àpica romana custu fuat logu innui batallant is popolatzionis localis, is Galilenses e is Patulacenses.
Is Galilensis possediant sa regioni de sa Barbàgia, logu addatu po si difèndiri de is legionàrius romanus, chi circant de intrai fàcias a sa parti prus interna de s’ìsula po ammanniai s’Imperu insoru. A partiri de su 494 is populatzionis de sa Barbàgia fuat cumentzendu a si cunvertiri a sa religioni catòlica po òpera de is missionàrius mandaus de papa Gregòriu Mannu. Fàcias a s’annu milla Stersili intrat in sa Curadoria de Barbàgia de Seulo e aintru de su Giudica de Casteddu.
In su 1330 sa Barbàgia passat asuta de sa dominatzioni de is Aragonesus e in su 1350 diventat fèudu de Giovanni Carroz. In su 1478 intrat in su Rennu de Sardìnnia, chi fiat parti de su guvernu spanniolu. Stersili, impari a is biddas de acanta, cumponiat su fèudu de sa famìllia Carroz fintzas a su 1603; apustis fuat aunia a su Marchesau de Mandas asuta de su feudatàriu spanniolu don Pedro Maca. In su 1807 Stersili intrat in sa Prefetura de Mandas, in su 1824 fuat assenniau a sa provìncia di Ísili e in su 1839 passat asuta de su controllu de is marchesus spanniolus Giron. In su 1848 fait parti de sa provìncia de Casteddu, fintzas a su 1927, candu intrat in sa provìncia de Nùgoro e ddui abarrat fintzas a is ùrtimus càmbius, candu Stersili paris cun medas biddas de acanta torrant a sa provìncia de Casteddu.
Giài de sa preistòria fuat arreconnota s’importàntzia de custa positzioni geogràfica, medas funt is situs archeològicus in su sartu de Stersili: menhirs, is dolmens, is domus de janas, gigantinus e unus cantu tèmpius a putzu po su cultu de is àcuas. Ma sa prenda de s’architetura stersilesa est su tèmpiu retangulari a Megaron in antis de Domu ‘e Urxia. In su tèmpiu de sa Domu de Urxia ddui ant agatau brunzixeddus nuràgicus de importu mannu. In sa zona de Corti ‘e Luceta intamis chi fuat arendu, unu massàiu stersilesu in su 1866 iat agatau sa lastra de brunzu, longa 60 cm, arta 45 cm, grussa 5 mm, chi pesat agiumai 20 chilus cun una scrita in latinu. Unu documentu epigràficu de grandu valori stòricu allogau in su Museu Natzionali de Tàtari. Una còpia de sa lastra si podit biri esposta in sa ex Domu de su Fàsciu in Stersili.
Cincu funt is crèsias de Stersili:
Santu Micheli est dedicada a su patronu, pesada in su de XII sèculus, est sa crèsia prus antiga de sa bidda, su stili est su Gòticu, cussu imperau de is dominadoris de tandu: is Aragonesus;
Santa Vitòria est posta in su monti chi tenit su pròpriu nòmini, ndi dd’iant pesada fàcias a su sexentus is missionàrius lòmpius in sa Barbàgia po cunvertiri a su Cristianèsimu is populatzionis de custus logus;
Santu Serbestianu est una cresiedda posta in un’àrea nuràgica unu pagu foras de sa bidda;
Sa Parròchia de Santu Inniàtziu est sa prus moderna, est posta in su centru de sa bidda;
Sant’Antoni est pesada foras de bidda in sa zona de Tacu, est a una navada chi acabat cun un’altari a muru totu pintau.
Is funtanas de bidda: Funtan’e Idda, Nuxianuedda, Funtan’e susu, “Su Strumpu” est una spèndula naturali chi agataus a mancu 1chilòmetru de sa bidda chi in s’istadi s’arredusit a un’arritzolu ma in s’ierru torrat bundanti de àcua.


text:
allentài , vrb: allentare Definitzione abbacare una cosa tropu càdria, tropu tirada, fàere prus lentu, prus lenu, prus pagu forte Sinònimos e contràrios abbambiai 1, aflusciai, afrincai, allenare, illebiare, illenare | ctr. acadriare, apretai, incrispiai Frases ant allentau su passu e si sunt firmadas ◊ a mie faghet dannu su lentore ca mi allentat piús de su fenu 2. de coro Ti pregamus, o Signore: allenta su rigore! Tradutziones Frantzesu ralentir Ingresu to slow down Ispagnolu ralentizar, disminuir Italianu rallentare Tedescu lockern.
immeltzàre , vrb: ismeltzare Definitzione bènnere o essire prus pagu, bogare una parte, fàere prus pagu Sinònimos e contràrios abasciai, amenguai, ilminorigare, immenguare, impagai, irminèscere, miminare, scimai, torrae | ctr. crèschere Tradutziones Frantzesu diminuer Ingresu to lessen Ispagnolu disminuir, menguar Italianu diminuire, scemare Tedescu vermindern, abnehmen.
immenguàre , vrb: irmenguai, irminguare, ismenguare, smenguai Definitzione torrare a prus pagu, miminare, bogare, fàere de cantidade prus paga Sinònimos e contràrios abasciai, amenguai, arreduire, emenguare, ilminorigare, immeltzare, impagai, irminèscere, menguanare, miminare, mendigai, scimai, torrae | ctr. crèschere Frases sa zente fit meda, ma fit immenguandhe ◊ soi meledendu de irmenguai is crabas (P.Pillonca) Ètimu srd. Tradutziones Frantzesu diminuer Ingresu to diminish Ispagnolu disminuir, menguar Italianu diminuire Tedescu vermindern.
irminèscere , vrb Definitzione impiticare, torrare a prus pagu Sinònimos e contràrios ilminorigare, immeltzare, immenguare, menguai, miminare Frases in s'ierru irminescent is dies ◊ a issu dhi ant irminésciu s'istipéndhiu ◊ no crescet e no irminescet Tradutziones Frantzesu réduire, diminuer Ingresu to diminish Ispagnolu menguar, disminuir Italianu decurtare Tedescu kürzen.
menguanàre , vrb Definitzione torrare a prus pagu Sinònimos e contràrios allatzicare, amenguai, immenguare, miminare | ctr. crèschere Ètimu srd. Tradutziones Frantzesu diminuer, baisser Ingresu to diminish Ispagnolu menguar, disminuir Italianu scemare Tedescu abnehmen.
miminàre , vrb: minimare Definitzione bènnere mancu, torrare a prus pagu, arresurtare prus pagu, prus piticu, torrare agoa de mannària o de cantidade, fàere is míminas Sinònimos e contràrios abasciai, amenguai, ilminorigare, immeltzare, immenguare, impagonzare, irminguie, mindigai, minorai, torrae | ctr. ammanniae, crèschere Frases cantant in sas chentinas miminendhe carradas e mesinas! ◊ imbetzendhe sos annos creschent, ma vertude e briu solint miminare ◊ custa Banca no creschet e antzis la cherent fàghere miminare ◊ creschet su lussu e míminat s'afetu ◊ cun custas sicagnas, sas funtanas sunt miminendhe ◊ sas dies bellas sunis minimendhe (A.Marceddu) Ètimu ltn. minimare Tradutziones Frantzesu décroître, rétrécir, réduire Ingresu to decrease, to reduce, to restrict Ispagnolu disminuir, menguar, mermar Italianu decréscere, restrìngere, ridurre Tedescu vermindern, senken, kürzen, verkleinern.


text:
Otzitànicu
Sa denominatzione "otzitanu" o "otzitànicu", de traditzione culta, indivìduat sas faeddadas de sa Frantza meridionale, partzidas in una sèrie de sutavariedades regionales, in sas cales s'est espressada una traditzione literària in su Medioevu.
Sa denominatzione "otzitanu" o "otzitànicu", de traditzione culta, indivìduat sas faeddadas de sa Frantza meridionale, partzidas in una filera de sutavariedades regionales, sas cales fiant istadas impreadas in literadura in su Medioevu.
Si tratat de s'iscola trobadòrica, o cortese, a pustis iscumparta cun sa sessada de sas cunditziones sotziopolìticas chi nd'aiant favorèssidu sa nàschida. Torradas a livellu de faeddadas dialetales a cajone de sa pressione de su frantzesu a cumentzare dae su sèculu XIV, sas variedades otzitànicas aiant connotu in su de XIX sèculos una renàschida culturale, in sa cale non fiat mancadu s'aspetu polìticu de paru regionalìsticu-natzionalista.
Sos dialetos otzitanos faeddados in Itàlia apartenent a sa sutavariedade alpina de tipu proventzale e sunt connotos in paritzas baddes in sas provìntzias de Cuneo e Torino. Una "colònia" otzitana s'agatat fintzas in Calàbria, in Guardia Piemontese. Dae deghinas de annos sutapostas a s'abandonu dae parte de sa populatzione, sas baddes alpinas de sas provìntzias de Cuneo e de Torino sunt a manera traditzionale abertas a una pràtica plurilìngue chi interessat, cun sos dialetos locales, finas su piemontesu, s'italianu e su frantzesu.
Est duncas malu a medire a manera pretzisa su nùmeru de sas pessones de "madrelingua" otzitana. Pro una populatzione de unos 80 mìgia abitantes, belle sa metade diat dèpere tènnere una connoschèntzia ativa de sos dialetos locales. In Guardia Piemontese, sa populatzione de unos 3000 abitantes non connoschet a manera ativa su dialetu de su logu, chi resurtat semper e cando bastante vitale.


text:
Oto sos assòtzios chi s’òcupant de sardu chi ant sigladu sa Carta de Montarbu. Sa punna est fraigare unu movimentu linguìsticu massivu, plurale, “chi si reconnoscat in su fàghere e in s’aficu personale, familiare e fitianu pro s’impreu de su sardu, chi bivat in sa sotziedade e in sa sotziedade s’impinnet a faeddare e istudiare su sardu”.
Mentras in totu Europa sas limbas territoriales sunt impinnadas a realizare iscolas e atziones cuncretas pro realizare unu deretu umanu fundamentale (faeddare sa limba de unu logu), in Sardigna puru, segundu is assòtzios chi ant partetzipadu a s’aprontu de su documentu, “b’at mìgias de persones chi si cherent pònnere a pare pro realizare sos matessi obietivos”.
Sos primos chi ant atzetadu sunt Babel Film Fèstival, chi apartenet a s’assòtziu europeu prus importante subra de su tema, Elen, Bia – Bilinguismu in Aristanis, Campos – Assòtziu Coordinamentu de sas Artes Musicales e Poèticas de Traditzione Orale de sa Sardigna, lsa Consulta de sardu de Sàrdara, Lìngua Bia, Movidì, Sardware, Acadèmia de sardu. Tra sas primas adesiones individuales cussas de sas dotzentes Annarosa Corda e Isabella Tore, impinnadas meda pro su sardu in s’iscola.
“S’intentu de sa Carta de Montarbu – si leghet in una nota – est dae un’ala reconnòschere in sa militàntzia individuale, personale e polìtica pro su sardu, s’ùnica manera pro realizare cussu amore pro sa limba sarda chi, a paràulas, in medas espressant. Dae s’àtera, creare una massa crìtica bastante manna pro realizare su chi pretendimus”.
“Invitamus – sighit su comunicadu – totu sas sardas e totu sos sardos, totu sos assòtzios, culturales e nono, a s’unire cun nois in custu impignu e arresonu, chi cherimus abertu e costrutivu. Oe sos connoschimentos chi tenimus nos permitint de fàghere passos a in antis, e cherimus e devimus collire custa oportunidade”.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
Lucius Aemilius Paullus
Lucius Aemilius Paullus (nescimus, quando natus sit; mortuus est anno 8) senator Romanus tempore Augusti fuit. Pater eius Aemilius Lepidus Paullus consul suffectus anno 34 a.C.n. erat; mater Cornelia, avia Scribonia. Ipse, qui anno 4 a.C.n. Iuliam minorem, filiam Agrippae et nepotem Augusti duxerat, anno 1 consulatum ordinarium ad 30 Iunii gessit. Tum ei Marcus Herennius Picens consul suffectus successit. Postquam Iulia anno 8 adulterio accusata et relegata est, etiam Paullus maritus sublatus est. Nescimus, an coniurationem fecerit[1]. Filia eius Aemilia Lepida uxor Caligulae fuit, filius Marcus Aemilius Lepidus Drusillam uxorem duxit et anno 39 a Caligula caesus est.
NotaeRecensere
- ↑ Barbara Levick, Tiberius the Politician, Londinii 1999, p. 58-59


text:
Comunicau nr 01/2021
COMUNICAU DE ACADÈMIA DE SU SARDU ASUBA DE SU BANDU IMPRENTAS PO S’EDITORIA IN LÌNGUA SARDA DE S’ANNU 2021 – 2022
In arreferimentu a s’ùrtimu bandu “Avviso Pubblico Imprentas 2021 – 2022 – Utilizzo della lingua sarda, del catalano di Alghero e del sassarese, gallurese e tabarchino nel settore dei mass media, dell’editoria, dell’informatica e del web”, ghetau de sa ”Regione Autonoma de Sardigna”cun DGR 25/52 de su 30/06/2021 e DGR 34/21 de s’11/08/2021, cun custu comunicau s’assòtziu culturali «Acadèmia de su Sardu» bolit espressai sa crìtica sua a sa polìtica linguìstica de sa RAS.
S’«Acadèmia de su Sardu» est difatis impensamentada meda po sa polìtica linguìstica chi sa RAS amostat de bolli sighiri cun custu bandu giai chi, a dolu mannu, torrendi a proponni s’imperu generalisau de sa Limba Sarda Comuna po su chi pertocat su sardu, bolit torrai a fai una polìtica linguìstica bècia e in totu sobrada. S’aprovatzioni difatis de sa L.R. nr 22/2018 disciplinat a manera diferenti s’imperu de sa norma linguìstica.
Comenti si ligit in su bandu etotu, po is Lìnias A e B, sa RAS narat craramenti ca ant a podi essi finantziaus is progetus chi imperant sa Limba Sarda Comuna (s’arrecumandat difatis a chini at a arriciri su finantziamentu de s’aguantai cunforma a is inditus de is puntus 3 e 4 de s’Alliongiau a sa DGR 16/14 de su 14/04/2006). Sendi duncas chi custa DGR narat craramenti ca sa Limba Sarda Comuna est una proposta sperimentali scéti po is documentus in bessida de sa RAS e no est su standard ofitziali de sa lìngua sarda, no si cumprendit poita sa RAS siat torrendi a proponni una norma gràfica e linguìstica bècia, faddia in dònnia logu, sobrada de sa lei regionali noa (comenti narat s’art. 8 de sa L.R. nr 22/2018) e scrocorigada de is sardus. Totus sciint difatis, giai de candu est bessia, ca sa Limba Sarda Comuna est unu standard artifitziali chi apetigat is fueddadas mannas de sa Lìngua sarda, est a nai su sardu logudoresu/nugoresu e su sardu campidanesu, e a manera prus forti, totu is fueddadas chi torrant a cust’ùrtima grandu bariedadi de su sardu.
Acadèmia de su Sardu duncas pensat chi custu bandu siat discriminadori meda, ca andat contras a totu is imprentadoris, oberadoris e giorronalistas chi no imperant sa LSC e funt sa majoria. In prus, pensendi a sa produtzioni de ainas didàticas po sa scola, arriscat de imponni lìburus scritus in d-unu standard chi at a essi aici atesu de sa majoria de is fueddadas de logu, chi pagus dd’ant a podi imperai a manera profetosa, e cun su perìgulu de essi arrefudau in truncu de sa majoria. No est craru po cali arraxoni sa RAS apat detzìdiu de finantziai s’Imprenta e s’Imparu de una lìngua chi no esistit, bòfia diaici scéti de su leisladori regionali de su 2006, ma pruschetotu no est craru po cali arraxoni is finantziamentus siant dennegaus a sa promovidura e a s’amparu de sa lingua sarda bia, fueddada e scrita, ogetu de sa stòria poètica, literària e musicali de Sardìnnia. In custa manera, su perìgulu est de ponni barrancus a totu sa produsidura literària in lìngua sarda, de ponni barrancus a su Connotu sardu.
Cun s’ausèntzia de unu standard ofitziali, nosu pensaus chi sa RAS no potzat e no depat obrigai nemus a imperai sa Limba Sarda Comuna, ma depat lassai sa libertadi de podi imperai totu is normas ortogràficas chi funt stètias propostas e imperadas giai de annus meda de is oberadoris de su movimentu linguìsticu e de is domus de imprenta chi sustenint cun is produtzionis insoru sa lìngua sarda. In prus aciungeus su fatu chi in su bandu numenau a primìtziu est medas bortas arremonada s’ ”Obreria pro s’imparu de su sardu” (prevìdia de s’art nr 16 de sa L.R. nr 22/2018) ma boleus perou acrarai e sutuliniai ca s’Obreria no tenit cumpetèntzia peruna po su chi pertocat sa norma ortogràfica chi iat a depi essi imperada. Po contras est sa Consulta de su sardu (bai e càstia su c. 4 de s’art. nr 8 de sa L.R. nr 22/2018) chi tenit cumpetèntzia in su campu de sa norma linguìstica. Boleus arregordai ca no esistit scéti sa proposta sperimentali LSC, chi scieus essi scontroriada meda de is sardòfonus campidanesus, ca sa LSC est prevaricadora e ofendit is deretus linguìsticus insoru. Esistint finsas àteras propostas bàlidas chi podint essi pigadas in cunsideru, po ndi nai una, sa proposta “Su Sardu Standard” imprentada de sa domu editora Alfa Editrice chi, assumancu po sa norma de su sardu campidanesu, at tentu un’arreconnoscimentu ofitziali in su 2010 de sa Provìntzia de Casteddu, e chi, po sa primu borta, proponit una norma cumpria po su sardu logudoresu-nugoresu puru.
Po custas arraxonis duncas Acadèmia de su Sardu pedit chi in is bandus benidoris de sa RAS no ddoi siat prus òbrigu de imperu de sa norma LSC.
PAULI (CA) su 10.11.2021
Acadèmia de su Sardu